text:
Guyyaattii Bala’amtuu Sana, Onkololessa 18, 1986
Oromiyaa dhaa Birraa ture.Wanti halle Maa’ikalaawii, Jarmaa QorqoraaWaaltaa, kaaba Finfinneett argamutt tahe. Innaa ganama tokko, hidhamtooti mana fira baallamaan ilaalan duuba taa’anii caama qaqaammatu.Manichi gara kibbaatii qaawaa akka foddaa, karaa firri nyaata hidhamtootaa polisiitt kennan qaba. Jaal IsheetuunUlatuu, kan amma lubbuun hin jire, nyaata, uffataa fi waatattaa biraa kan hidhamaaf dhufu Polisii harka akka fuudhu dhaabbataatt ramadamee ture. Hidhamtooti nyaata Isheetuu harka fuudhanii diinqa hidhaatt daddeebisan Mooraa Gubbaa shaffisaan lixanii yoo bahaan ni mullatu turan. Jaal Beekaan (Gazaahiny Kaasaahun) kanneen deddeebisan keessaa tokko ture.Barreessaa kanatt al tokko dhufee akka hidhamtooti hedduun Karcheellee dhufan itt hime.Nammi hundi hiikkaaf taha jedhee yaade.
Hidhamtooti Karcheellee waajjira bulcha hidhamtootaa tokko tokkoon lixanii erbaala wayii fudhanii qummaada yoo gad bahan argaman jedhama. J/Beekaan ammas dhufee Mooraa Dakaatii hidhamtooti jaallawwan keenya, Abbaa Dhibbaa Yiggazuu Waaqee kan Akaadamii Lolata Hararii bahe, Kabbada ( Waleensuu)kan naannaa Adaamaa Ministeraa Qonnaaf hojjetaa turefi hidhamtooti biraas akka keessa jiran itt hime. Ittaansee barreessaan kun Jaal Muheen waamamee yeroo deemu faggoott arge. Jaal Muheen miseensa Hoggansa olhaanaa ABO ture. Hin turree Gazaahiny kan Dura taahaa Ittaanaa tokkoffaa Konfedereeshina hojjettoota Itophiyaa tures waamame. Amma dubbiin dhibduu taate.Kanneen aduu qaammataa turan akka rifachuu tahanii hoduun yoo jiraateef dhagahuu gara dallaa saaniitt ol deebi’an. Yeroo hanga tokko duuba mi’a saanii gad kennaa jedhame. Amma wanti hin tolle tokko akka deemaa jiru mamsiise. Hundu nirifatan.
Kan Onkoloolessa 18, 1986 dhagahamuuf deemuu fi tahes,hidhamtoota Oromoo malbulchaafhidhaa keessatt muuxannoo hedduu badaa ture.Jallewwan gubbaatt dhahaman hundi ni qalaman. Isan irratt dabalamanii hidhamtooti malbulchaa EPRP, EPLF, TPLF fi Johova Witnesitt himaman karchellee dhufankan waggoota 6-9 qabaa jala turan qalmaaf dhihatan. Hidhamtoota Maa’ikalaawii sabboonota Oromo 18 keessaa afur,Mooraa Gubbaa Muhee Abdoo Abbaa Duulaa, Gazaheny Kasaahun JaarraafiMooraa Dakaa, Kabbadaa Damissee,Abbaa Dhibbaa Yiggazuu Waaqee itt dabalaman. Hidhamtooti Oromoo garri caalaan Mudde 1979 keessa qabaman.Hunda dhageettiin gaaddisaa hin kennamneef, guraara kutaa dararaa keessatt irra gahe malee kanaan himatamtanis jedhamanii hin beekan. Hundi dallaa sana keessatt hudhamanii ajjeefamuun Kotobeett awwaalamuutu guungumamaa ture. Kotobeett awwaalamuun erga Dargiin finqilaatee"Argentine Anthropology Team (EAAF)” jedhamuun mirkaneeffame.Yeros lakkoofsi gaaga’amtootaa meeqa akka ture sirriitt hin beekamu, 90 gad miti jedhama ture. Garuu erga lafeen saanii argamee soddoma jedhame.
Walirra bu’ee haa tahuu karoorfamee gaafa sana jalqabaaf qodaan TV dhufee hidhamtooti mooraa lachanuu akka walgahanii holola Dargii ilaalan godhame. Ajajaan Maa’ikalaawii Koloneel Argawu Isheete jedhamu qeeraa deebi’ee haasaa waan godhee dhufe hin ilaalle haasawe.Manooti hidhaa bakka adabaa utuu hin tahin bakka sirreessaa tahu jedhe. Akka maalummaa akeeka dhaaba saa sobuu, Argaawuun kan dirqisiise hin turre. Abbaan fedhe haa ajajuu hidhamtooti lakkoofsi saanii hin beekamne eegumsa isaa jalatt akka qeera’aman hundi achi turan beeku.Yoomallee, manii kanneen hafan waliin akeekkatan Republik Demkratofte Oromiyaa dhaabuun hardhaaf bakka hin gahin,falammiin saa sadarkaa kanaan dura hin argamin gahee jira. Dhalooti Qubee mukukkula tahan kaayyoo isaan kufaniif qabatanii ka’anii jiru.Utuu jiraatanii garagarummaa guddaa fiduu dandahu ture; garuu diinni haa badduu, sabichi jagnummaa fi kutannoo isaan qaban, si’ana waakkii tahe dhabee, rooraatuu fi ayyaan laallatuun qabaa malee burraaqaa jirtii.
Akkasitt murni Oromo gootota gita hin qabne afur dhabe; ifatt ragaan irratt dhihates, gaaddisa irratt dhaggeeffanoon kennameefis hin beeku.Jaallewwan saanii kudha arfan hafan, keessaan du’aa dhumiisa eeguu malee, wanti jedhanis, gochuu dandahan hin turre.Kanneen du’an, jallewwanii fi leelloo murnichaa turan.Warraaqsi saanii hagam akka utaalee fi karaa irraa maqa ganaa tahe jaallewwan saaniis arguuf hin jirane.Kanneen gaafas baraaraman yoomii fi akkamitt darabeen saanii akka dhufu hin beekne;Dargiin isaan dursee kutuu, quuqaa gara ittuma hafe.Kudhan Fulbana 2, 1989 Dargiin, kan hafan 1991 fakkeessituun hambaan Dargii utuu hin kufin gaddhiifaman.
Barreessaan kunakka waan lubbuu fi foon saa walitt hin jirreett itt dhagahame. Inni jiraa du’aa malee homaa hin turre.Sagaleen mormuu haa tahu walgahicha irraa ka’ee deemuu hin dandeenye.Raatessaa Ajajichaa jala ture.Lallabichi erga dhumee maandhee saatt deebi’ee gaabii saa jala lixee akka daa’imaa harquutt ka’e. Sodaattummaa moo dhalootee of oolchuuti, kan amba keessatt iyyee burququu isa dhowwe, ammalee deebii hin qabu? Yoo ABO keessatt qooda fudhachuun yakka tahe, inni kanneen ajjeefaman yoo caale malee isaanii gad hin turre. Yeroo manguddoon baraaraman maaf dargaggoon kun du’an? Kun hibboo hanga yoonaa galchuu hin dandeenye.
Tarkaanfiin seeraa alatt fudhatamu maalifaa kan hin qabneef kana ni taha jechuun dhibu waan taheef, gaaffii sammuu keessa deddeebi’uuf deebii hin qabu.Garuu guyyooti darbanii mirkanii seenaa tokko tokko yoo walitt fufu, dargaggoo fi giidoo kan qaban roorrisaan ajjeefamuun,ummaticha abdii hoggansa guddifachuu dhabsiisuuf, tooftaa bulchoota Habashaa akka tahe hubate. Dilormaan Oromoo guddaa tahuu, taadhummaan haadholii Oromoo fi dandeettiin halagaa ofitt qabuu Oromoo, yeroo hin yaadamnee ka’ee kan isaan yaaddessaa dhufe. Karaa dandahan hundaan, seera ala ajjeesu, haddhaa sooruu, sangoomsuu, maseensuu, dhukkuba akka Farmullis Farra Misa Rincicaa (AIDS), Koleeraa fi kan fakkaatan fi waan jireenyaa barbaachisan akka nyaataa, wayyaa fi qoricha kan fakkaatandhowwachun ajjeesanii,lakkofsa saanii gad cabsuuf tattaafatu. Akka du’aniif,beekaa mataa fi onneedaa’immaniitt akeekkatanii dhukaasuun Agaazii qaama kanaati. Falli akkasii kan ofii maddisiisan qofa utuu hin tahin fashistootaa fi kanneen fala saanii leellisan irraa akkaafataniitu. Garuu gochi hundi abbaatt deebi’uu dandaha; gaafa sun tahe isanumaaf moojii.Hojii yakkaa fi akka moototi saanii itt raawwatan, fakeenyaaf kanneen isaan duraa dhiifnee seenaa Yohannis VI, Minilik II, Haayila Sillaasee I, Darguu fi Mallasaa qofa ilaaluun ni gaha.
Kanneen waan darbe irraa barachuu dadhaban hardhallee jiru.Halagan lafaa fi qabeenya uumaa Oromiyaa malee nageenya ummata Oromoof dhimma hin qabanii.Jalqaba Oromoon lafa hin qabu gabbaarii tahuuf dhalate jedhu turani.Yoo sun fakkaachuu didu walirraa horuun firummaa ummanneerra jedhani.Oromoonaddunyaa hunda irraa horeeraakan saanii adda hin tahu. Itt hansanii Oromoo fira irraa qoollifatan, akka deebi’anii qabachuu gargaaraniif sossobachuutt ka’ani.Oromooti akkasii ofittoota, beekamuu ofii gamatt homaa arguu hin dandeenyee.Xiiqii hiriyaa sabboona ofiin qabataniif diina sabaa seenaa tufee harka hiixataafii jiru. Jarri akkasii gooftaa malee jiraachuun itt hin tolu.Dargaggoon Oromoo garuu, yoo ofirraa hadhan qofa lubbuun baraaramanii akka nagaa fi tasgabbiin jiraatan hubatanii jiru.Namoota Oromoo tahan hafee kanneen Oromiyaa keessa jiraatan hundi diinaalaa dhufu Oromoo bira dhabbatanii ofirraa faccisuu qabu.Seenaa, aadaa fi dudhaa ummata ofii halagaa jala galchuuf haa tahu, qaccee halagaa qabaachuu sababfatanii abbaa hirree waliin ummata nagaa fixuuf of qopheessuu lugnummaa malee homaa jedhamuu hin dandahu.
Si'aana yaadanmalli olbahaa jiru,makoon finnaa empayeraa tokkee keessatt qofa bakka argatu kan jedhu. Oromoon biyya qaba, innis Oromiyaa dha. Yoo abbaa fi haadha keessaa tokko illee Oromoo tahan irraa dhalatan ofii hin feenu jedhanii biyya biraa filatan malee isaan kan Oromiyaatii. Ummatooti hundi akka itt qaccee dhahatan qabu, makoo Oromoo kanadda tolchu hin jiru. Filmaati sadaffaan waan hin jirreef gara abbaa yk gara haadha goruu yk hunda beekaa (kosomopolitan) tahanii ciigoo irraa qulqullaawu dha. Oromoon jara dur ba’aa itt fe’anii oofan utuu hin tahin walabummaa fi ulfina badde deeffachuuf kan bobba’anii. Miseensa cunqurfamootaa tahun du’a hedduu, salphinoota fi gidiraa waan qabuuf nama sodaachisa taha. Garuu walabummaan gatii malee hin dhuftuu.Amma erga Oromoon ejjennoo fudhachuutt kahani dubbiin jijjiiramaa jirti. Habashaan mallattoota kolonii fi Itphiyummaan itt siquu fedhu, hariiroon biraa geedaramuyyuu ammallee samuun saanii kan koloneeffataatii. Gaaffii Oromoo qayyabachuuf fagootu isaan hafaa, kanaaf waa’ee makoo oofuutt kahanii.Hidhamuu fi ajjeechaa Onkoloolessa 18 obbolaa keenya goototaa, kanneen walabummaa Oromiyaaf loluuf waa’ee lammummaa gaaffii keessa hin galchine irraa hedduu baranne.Waajjibulchiin Habashaa hamma tisiisillee nu keessaa du’eett hin fudhanne.
Koloneelichiifi murni saa, ajaja abba tokkoota dhabamsiisu hojii irra oolchuunkan nagaan hafan itt fakkaatee ture. Waggoota kudha shanii ol sana godhaa as gahan. Booda irratt, gochi saanii akka dhuma saanii qofa shaffisiise argan.Hamajaajii ofiif karaa tolaa qopheessaa bahan.Nakkariin caalaa hamaa haaloo kuusatefi tooftaa beekaatahe angoo saanii burkuteesse sirna hacuuccaa saanii akka raajiitt qare. Haa tahu malee kan isaan nama biraa irratt tolchaa turan irraan hin geenye. Xaddachadhugaa haa tahuu sobaa dhihaatanii akka of irraa ittisan carraa kenneef malee akka isaanii hin taane.Akeeki saanii tokkuma; lolli saanii angoof malee roorroo hambisuuf miti.Hanga kolonota of jalatt galchanitt daba Dargiin dhaqabsiiseef dantaa hin qabanne.Bulchooti haaraan kunisaan irra wayyaa utuu hin tahin, gooftoliin saanii haaraan yoo xinnaate kan seeran bulan akka fakeessan dhiibbaa irratt gochuutu adda isaan tolche. Sanaaf malee isaan sanumaa, aadaa sabummaa namaa hiluu hin qabanii.Sun tahees,ukkaamsuu, seera malee ajjeesuu, hidhuu, guraaruu, fi sanyii hin barbaadamne seca’uu, walabummaa fi akka fedha ofii tahuu Oromoo ciipha’uu fi lammii qulqulleessa jabaatanii itt fufuu hin dhaabne. Sun qabsoo dabaankufooti walabummaa Biyya Abbaaf qabsiisanitt boba’aa ida’e.
Koloneelichii fi hedduun qananii fi wallaansa dhabuun hidhaa keessatt du’an.Kan isaan bakka bu’e, dhooftuu roorroo Dargii caalaatt qaree, karaa Dargiin baaseef irra sosso’aa jira. Seenaan cunqursituu Habashaa akka agarsiisutt yeroon cunqursaan bakka cunqurfamaa bu’ee, hammeenyanama irraan gahe qofa utuu hin tahin gadadoohunda innaan itt muuxatu ni dhufa. Kan burquqa sana jalaa bahe hin turre. Ajjeechicha jaallan sanii booda jireenyi hidhamaa akkuma turett, kandhufe haa dhufu jedhamaa itt fufe.Hiikkan,kan du’a irraa oolanii hedduuf dhumiisa booda, waggota sadii ture yoo dhufu, kaaniif waggoota shan fudhate.
Barreessaa kanaaf hundu obbolaa quxusuu fi jaallewwan.Republika Oromiyaa Demokraatoftu dhaabuuf daaya walfakkaataa waliin unkeffatan. Hundi kanwalii kakatan,Kaayyoo saba saanii irraa akka hin mittiqne ture. Jireenya hidhaa, kan guraarama qaamaa fi sammuu dabalatu keessa waliin turan. Gaga’amtoota guraaraa keessumsiisaa baroota sana hunda waliin dabarsan. Gadadoon hidhamtoota malbulchaa Oromoo dallaa sibilaa duuba himamee hin dhumu.Hundi hambaa loltuu Dargii “Zilzil” jedhamu waliin nyaatanii jiru. Hamboti sun silaa kan akka kosiitt gataman, golxa alanfatamuu didnaan afaanii tufaman faa jara hidhameef bareellaa cirrachattdeebisanii hojiirra olchuuf ergamuu turan. Waliin fokkuu keessa dansa jiru qooddataniiru. Barreessan kun waa’ee saanii yoo qaabatu imimmaan, birdhuu fi laalaa dullachi qaama guraaramee deebi’ee kulkulfachuutt ka’a. Kanaaf qaabannoo saanii nageenya sammuu ofiif irraanfachuu barbaada.Garuu of sobuu yoo hin taane akkamitt dandahamaa?Erga addaan deemanii amma waggaa soddomaa; jaallewwan baraaraman akka danuu/tasaa lubbuun jiru. Ummata bilisa qofa kan danuun du’u. Caalaan saanii kakuu saanii Kaayyoo sabaa eeguuf faajjii saanii ol kaasanii balaliisaa jiru. Jaallewwan qabbana ciisaa! Jalala, jannummaa fi jaalbiyyummaa nu barsiiftaniittuu.Dhiiga keessaniinis jaalbiyyooti kumkummooti daraaraa jiru.
Ulfinaa fi surraan gootota kufaniif; walabummaa, walqixxummaa fi bilisummaan kan lubbuun jiraniif; nagaa fi araarri Ayyaana abbooliif haa tahu!
Ibsaa Guutama
Onkoloolessa, 2016


c: text/html

text:
Saturday, September 20, 2014
Baarentuu Gadaa: Dhiibbaa fi Dhiittaa Mootummaan Wayyaanee Irraan Gaheen Artiistii Beekamtu fi Sabboontuun Oromoo Meetii Jamamaa Biyyaa Baqatte
Baarentuu Gadaa Irraa*
Artiistiin Oromoo beekamtuu fi sabboontuun Meetii Jamamaa gaafii fi deebii Sagalee Bilisummaa Oromoo (SBO) waliin taasifteen miidhaa mootummaan abbaa irree wayyaanee ishii fi abbaa warraa ishiirraan gahaaturee fi jiru jalaa baqachuun biyyaaabbaa ishii dhiiftee godaanuu ibsite.
Art. Meetii Jamamaa gaaffii deebii Fulbaan 17 bara 2014 SBO waliin taasifteen dhiibbaa fi hiraarrii mootummaan wayyaanee ishii fi abbaa warraa ishiirratti raawwachaa tureen gar malee kan miidhamaa fi hiraaraa turte ta’uu ishiitiin biyya abbaa ishee fi ummata Oromoo ogummaa ishiin ishee jaalatu dhiiftee akka baqachuuf dirqamte SBOf ibsitee jirti. Art. Meetiin akka jettetti mootummaan wayyaanee dhiittaa mirgaa ummata Oromoorraan gahaa jiruun kan ka’e yeroo ammaa kana kan yeroo kamiyyuu caalaa ajjeechaan, hidhaa fi dararaan hammaatee jira.
Miidhaan saba Oromoorratti gahaa jiru jabaachaa deemuun wal qabatee artiistoota sabbontoota ta’anii fi kanneen rakkoo ummata isaanii ogummaa qabaniincalaqqisiisan addatti tika wayyaaneetiin irratti xiyyeeffatamuun hiraarfamu jechuun rakkoo artiistoota Oromoo garaaf hin bullu jedhanirra gahu ibsitee jirti.
Artiistoonni sabboontonni garaaf hin bullu jedhan akka hojii ogummaa isaaniin wal qabatu hojjetanii hin jiraannelleen dhiibbaa adda addaa irratti taasisuu fi danqaa uumuun, yeroo barbaachise ammoo hidhuu fi ajjeesuun hojii ijoo mootummaa wayyaanee waan ta’eef, artistiin Oromoo jireenya akkasii keessa jira jechuun SBOf ibsitee jirti.
Art. Meetii Jamamaa anis akkan ogummaan qabuun ummata koo hin tajaajillee fi biyya koo keessatti hojjedhee hin jiraanne ati miseensa ABOti jechuudhaan humni tikaa fi qondaalonni wayyaanee/OPDO yoo guyyaa ayyaana keenyaa dhuftee nubiratti sirbite malee hin hojjettu jechuun walatajjii nadhorkachaa fi ukkaamsaa adda addaa narratti raawwachaa turan jetteetti. Itti dabaluudhaanis Art. Meetii Jamamaa akka SBOtti himteetti heyyama baafadhee akkan hin hojjenneefis mana qabsiisi, qarshii kuma dhibba shan argisiisi naan jechuun ta’e jedhanii waanan gochuu hin dandeenyeen jiruu fi jireenya na dhorkan jettee jirti.
Art. Meetii Jamamaa itti dabaluudhaan akka SBOtti himtetti abbaa warraa ishii Obbo Gammachiis Magarsaa humni tikaa wayyaanee miseensa ABOti itti jechuudhaan waggoota 10nii oliif hidhee akkadararaa adda addaa irraan gahaa ture fi ishiiniis kophaa ishii daa’ima waliin akka dararamaa turte addeessite. Abbaan warraa ishii Obbo Gammachiis Magarsaa reebichaa fi dararaa irra gaheen miidhaan qaamaa guddaan kan irra gahe ta’uu ibsitee jirti.
Yakki mootummaan wayyaanee OPDO of jala oofuudhaan ummata Oromoorratti raawwacha jiru kana qophaa miti kan jette Art. Meetiin, ummata Oromoo naannawa Finfinnee qeeyee fi qabeenyarraa buqqisuudhaan lafa Oromoo gurgurachuuu fi Oromoo biyya dhablee gochuuf deemuunis kan mataa nama dhukkubsuu fi kan hundi keenyaa tokkummaadhaan irratti qabsaawuu qabnuu dha jettee jirti.
Guutuu gaaffii fi deebii Sagaleen Bilisummaa Oromoo (SBO)n Art. sabboontuu, beekamtuu fi jaalatamtuu Meetii Jamamaa waliin taasise guutummaa isaa sagantaa SBOirraa dhaggeeffadhaa!
* Baarentuu Gadaa: gessogeda@gmail.com
=>gadaa
Subscribe to: Post Comments (Atom)

robotstxt: allowed

filter: keep


text:
Tuesday, 31 March 2015
Kan gorsamuu qabu gorsaa taasisuun, gorsaa fi gorfamaa galaafata
(Ijoo Dubbii ABO) | Bitootessa 30, 2015
Bittaan Abbaa irrummaa isaa dhumatee baqattummaan Haraareetti osoo hin godaaniin dura Mangistuu H/Maariyaam ummatoota Itophiyaa qofa osoo hin taane, biyyoota ollaatti dhaadatuu fardeessaa ture. Ummatootni Itophiyaa bittaa Abbaa irrummaa isaa hifatuun deggersa sirnichi irraa barbaadu dhorkatuu irraa ummatichaan “Warqee hafaniif iyyuu Faandoo dha jedha” jechuun arrabse. Dabrees wayta qabsoon ummatootaa jabaataa dhufetti mormitoota ana irratti gargaara kan jedhuun mootummaa Sudaan ilaalchisee, “Goommaa konkolaataa karaa Bahaa ture dhoosnee jirra. Isa karaa Dhihaas dhihootti afuura keessaa yaasna” jechuun dhaadate. Dhaadannoo fi doorsisi kun garuu baqattummaa irraa isa hin oolchine. Aangoo humnaan tikfatuu barbaade irraa qabsoo ummatootaan ari’ame. Kun seenaa fagoo osoo hin taane kan kaleessaa ti.
Har’a dhaadannoo fakkaataa gorsituu Muummicha Ministeraa Itophiyaa Abbaay Tsehayyee irraa deddeebisnee dhagahaa jirra. Gorsituun kun OPDO irra cehee ummata Oromoo arrabsuun isaa isa jalqabaa miti. Tuffii fi Jibbiinsa ummata Oromoof qabu waltajjii argate hunda irratti kan ibsaa turee fi jiru Abbaay Tsehayyee, ilaalchi jibbiinsaa fi tuffii irraa calaqqisu kun imaammata jaarmayaa isaa TPLF raggaafatee ittiin masakamee jiru irraa madda.
Kitaaba TPLF “Ye Hizbawi Adera” jedhu keessatti akka ifatti kaa’ametti ummata Oromoo akka Diina duraatti kaa’e. Sababni diina duraa godhataniifis Tigraayiin bituu waan barbaadeef ykn qabeenya ummata Tigraay saamaa jiraatuuf hawwii horatuu irraa akka hin tahin hin wallaalamu. Kan diina duraa godhatan bittaa alagaa kan hin feene, saaminsaa fi cunqursaa dura kan dhaabbatu, qabeenya isaa irratti ajajaa tahuun mirga isaa tahuu hubatuu irraa afaan qawween malee akka barbaadanitti olii fi gad oofuu kan hin dandeenye tahuu beekuu irraa ti. Kanas Abbay Tsehayyee haasaa OPDO maaliif akka ijaaran wayta ibsutti haala hin falamsiisneen “OPDO kan ijaarre Oromiyaa ittiin seenuufi. TPLF ykn Biaden (Sochii Dimokraasii Saba Amaaraa) qabatanii ummata Oromoo ijaaruun ulfaataa ture ”jedhe.
OPDO Adeetitti kan ijaarratan akka riqichaatti dhimma itti bahuun akeekii fi hawwiin ummata Oromoo akka hin milkoofne fashalsuuf akka tahe hubatuu dhaan ABOn hundeeffamuu OPDOn dura irraa eegalee dura dhaabbate. Kan mormaa tureef akeeka cubbamaa duuba irraan jiru hubatuu irraa ti. Abbaay Tsehaayye har’a ifatti dubbatullee dhugaan jiru ummata Oromoo biratti kan hubatame waggoota 24n dura. Kanneen isa tajaajilaa jiran akka mataa ol hin qabanne dinniinuuf yo tahe malee waan haaraa dubbate hin qabu.
Kanaan dura kan gorsituu jedhamu kun ummatni Oromoo “Master plan” Finfinneen kan wal qabateen lafa isaa irraa buqqaafamuu mormuu irraa, “Karoorri Finfinneef baafame hojii irra ni oolfama! Kan kana dura dhaabbatu hundas ni sirreessina! eenyummaa keenya itti agarsiifna!”jechuun dhaadatuun hin dagatamu.
Jibbiinsa ummata Oromoof qabu to’achuu dadhabee danfuun bakkayyuutti bulgaafataa kan jiru qondaalli Wayyaanee kun, OPDO irra dabree ummata Oromoon “ Fedhiin ummata Oromoo dhiphummaa malee dimokraasii misoomaa miti” jechuun jumlaan “yakkuun” abdii kutannaa fi addaggummaa isaa mul’isa malee ummata Oromoo qabsoo isaa irraa kan duubatti deebisu hin tahu. Ummata Oromoo hundatu ABO dha kan jedhe qondaalli quufaa fi tuffii irraa ummatatti dhaadatu fakkaatus sodaa fi bir’aa QBO irraa tahuun ifaa dha. Osoo beekaa fi gamna tahee maaliif ummatni Oromoo bittaa fi sirna Wayyaanee akka balaaleffatuu fi lagatu, maaliifis ABO akka deggeru of gaafata ture. Of tuultootni fi abbootiin irree garuu rakkoo uumaniif furmaata soquu irra golguudhaan ummata irratti dhaadatu. Doorsisuu filatu.
Ummatni Oromoo ABO dha kan jedhameef maaliif? kan jedhuuf deebiin jiru ifaa dha. Akeeka ABO tu akeeka ummataa ti. Addi Bilisummaa Oromoo fi ummatni Oromoo galii tokkicha qaban. Walabummaa biyyaa fi bilisummaa barbaadan. Akeekni bittootaa ammoo faallaa kanaa ti. Kaayyoo fi akeeki Wayyaanotaa cunqursaa fi saaminsa irratti kan utubame waan taheef, ija ittiin haqa ummataa kana argan hin qaban. Gurri roorroo ummataa ittiin dhaga’an itti hin uumamne.
Dhiphummaa ummatni Oromoo ittiin “yakkamu” kunoo maal? Dhuguma ummata Oromoo ti moo TPLF tu dhiphummaa tarkaanfachiisa? Mirga ofiif falmatuun akkamiin dhiphummaa dha jedhama?
Har’a ilmaan laga tokkoo TPLF jalatti guuza walwaamanii waliif kakuu seenaniin wayyabni qabeenya Empaayera Itophiyaa to’atamee jira. Abbootiin warshaa, qonnaa babal’aa, daldala gurguddaa alaa fi keessaa, dhaabbattoota tajaajila hawaasaa dhuunfatan ilmaan Tigray irraa kan dhalatanii fi TPLF jalatti kan of ijaaran akeekaa fi kaayyoo saaminsaa jalatti wal gurmeessanii dha. Ajajootni waraanaa sadarkaa ol aanoo hundi Ilmaan Tigrootaa ti. Birokraasii keessatti bakka furtuu kan qabatanii jiran hundi dhalattoota Tigraay tahuu haqa hundi irratti ragaa bahuu dha. Kanneen akkanaa ummata Oromoo dhiphummaan kan yakkaa jiran saamicha adeemsifamu diduu ummatichaa irraa ti. Lafa isaa irraa buqqaafamuu mormuu irraa ti.
Kanneen Oromiyaa fi ummata Oromoo arrabsaa jiran, kanneen “kiyya koo ti, kan keessan ammoo keenya” jechuun ummatoota irratti yakka hojjataa jiranii dha. Saamtotni kun biyya isaanii keessa ummata Oromoo, Amaara, Somaalee, ……meeqatu jira? gaaffii jedhuuf deebii hin qaban. Kan bakka biraa hafnaan ummatoota akka Kunaamaa, Iroob, Raayyaa fi kanneen biroo Tigray keessa jiraatan sabummaa isaanii caalaa Tigrummaatu itti dhaga’ama jedhanii ukkaamsuun bitaa jirantu dhiphoo dha malee, ummata Oromoo kabajamaa miti. Kanneen qabeenya saamanii fi aangoo humnaan qabataniin machaa’an ummata Oromootti quba qabuun dura keessa ofii fi kan raawwataa jiran ilaallatuu qaban.
Abbaay Tsehayyee fi fakkaattotni isaa ummata Oromoo dhiphummaan yakkaa jiran kun, Oromoon amen jedhee akka sirna Wayyaanee jalatti bulu, qabeenyi isaa fi fakkaatota isaatiin oggaa saamamu callisee akka ilaalu, mirga dimokraasii seeraa fi uumaan qabaatuu male sarbaniif akka hin qabsoofne, eenyummaa isaaf akka hin falmine barbaadan. Kun ammo arrabsoo fi dorsisaan kan furamu hin tahu. Haqa ummataa beekanii furmaata waaraa argamsiisuuf hojjatuutu as aana.
Mallattoon du’aa gaggaba akkuma jedhamu, mormii fi qabsoo ummatootaan sirni bututee jiru doorsisaa fi ummata arrabsuun jabaa fakkaatanii mul’atuu barbaadan. Kan Abbaay Tsehayyees watwwaachisaa jiru kufaatiin sirna Wayyaanee dhihaataa dhufuu dha. Hangamuu dhaadatanii fi doorsisan iyyuu kufaatiin isaanii kan hin hafnee dha. Abbootiin irree fi saamtotnis murtii seeraaf ummatootaan dhiheeffamu ykn baqattummaan dhama’u.
Subscribe to: Post Comments (Atom)


text:
Itiyoophiyaan nageenya daandiitti xiyyeeffannoo kennitee nihojjetti: Pireezdaant Mulaatuu
- font size decrease font size increase font size
Finfinnee: Hagayya 19, 2008 (BDHKMNO) Pireezdaant Doktar Mulaatuu Tashoomaa Itiyoophiyaan damee nageenya daandiitti xiyyeeffannoo kennitee akka hojjatu ibsan. Pireezdaantichi Ergamaa Addaa Damee Nageenya Daandii Dhaabbata Mootummoota Gamtoomanii fi Pireezdaantii Fedareeshinii Ispoortii Motoraa Zhaan Todt waliin mari’ataniiru. Ergamaan Addaa Miistar Zhaan Todt haala qabatamaa idil-addunyaa gama nageenya daandiin jiru pireezdaantichaa ibsaniiru. Addunyaa irratti rakkoo nageenya daandiin wagga waggaan lubbuun namoota hedduu akka darbuu fi qabeenyaan akka manca’u kan yaadachiisan ergamaan addaa kun, Itiyoophiyaan bu’uuraalee misoomaa daandii gama babal’isuutiin jijjiirama dinqisiisaa mul’isuushee ibsaniiru. Bu’uurri misoomaa daandii babal’atus gama itti-fayyadamaan hanqinni seeraa fi hubannoo waan jiruuf biyyoota balaawwan daandii hedduun keessatti mudate keessaa tokko ta’uusheeti kan himan. Ragaaleen akka mul’isanitti Itiyoophiyaatti konkolaattota kuma 10iin lubbuun namoota 64 nidarba. Kanaaf nageenya daandii irratti xiyyeeffattee akka hojjattuu fi kanaafis Dhaabbati Mootummoota Gamtoomanii deggarsa akka taasisu mirkaneessaniiru. Imaltoonnii fi konkolaachiftoonni hubannoo barbaachisaa akka argatan gama gochuun dhaabbatichi akka deggaru himan. Pireezdaant Doktar Mulaatuu Tashoomaa gamasaaniin nageenyi daandii biyyattiitti dhimma murteessaa waan ta’eef Mootummaan Itiyoophiyaa xiyyeeffannoo itti kennee hojjata jedhaniiru. Balaan rakkoo nageenya daandii wal-qabtee qaqqabu lubbuu namoota hedduu galaafachuun garasitti dinagdee biyyattii irratti dhiibbaa inni uumu olaanaa ta’uu ibsaniiru. Yaada nageenya daandii eeguu, imaltootaa fi konkolaachiftoota hubannoo qabsiisuu fi daandiiwwan foyyeessuu dhihaate mootummaan fudhatee kutannoodhaan akka hojiitti hiiku Pireezdaant Mulaatuun himaniiru. Gama biraan Miistar Zhaan Toodt kan hogganan Federeeshiniin Ispoortii Motoraa Idil-addunyaa ispoortii mootoraa Itiyoophiyaadhaaf deggarsa kan taasisu ta’uu ibsaniiru. Keessumaa dargaggoonni ispoorticha akka amaleeffataniif deggarsa beekumsaa fi mi’aa akka kennu himan. Miistar Zhaan mootummaan Itiyoophiyaa bakka mijataa ispoortichi itti hojjatamu akka mijeessu gaafataniiru. Jilli Miistar Zhaan Toodt hogganan Yaa’ii Ispoortii Mootaraa Afriikaa har’aa jalaqabee addana Finfinneetti geggeeffamu irratti hirmaatu jedhamee eegama. Madda: Tajaajila Oduu Itiyoophiyaa
Last modified onThursday, 25 August 2016 07:24


text:
Oromoo! Jabeessii itti yaadi! Osoon dhimma ka’eefitti hin seenin dura waan xiqqoo na kofalchiisee fi na gaddisiise tokko yaadachiisuun barbaada. Torbaan dabre kana keessa raadiyoo Habashaa ‘Addiis Dimts’ jedhamtu takkaan caqasuu ture. Namoota sadi tu Afaan Amaaraatiin gaaffii fi deebiif afeerame. Dr. Bayaan Asoobaa, Jeneraal Kamaal Glachuu fi Dr. Biraanuu Naggaa. Akka afraffaattis Jeneraal Hayiluu Gonfaa yeroo dheeraa fudhatanii jalqaba irratti dubbachuu isaanii sagantuma kana irratti dhagaheetin jira. Wanni na raaje maal seetan? Amaarinyaa wattaaddaroonni keenya lamaan dubbatanii fi kan Dr. Bayaan Asoobaa dubbatan wal biratti yoon madaaluun xiqqoo seeqadhe. Oh, dhiifama! ‘Wattaaddaroota’ yoon jedhu kanneen natti mufatan hin dhabaman taha. Edaa ‘Janaraalota!’ Maal ree, ani maalin dogoggore! Bar janaraallis wattaaddaruma. Kanaafuu warri natti mufattan yoo jiraattan mufii keessan narraa kaasaa!
Duuba Oromoon Amaarinyaa sirreessee dubbachuuf dirqama akka hin qabne osoo beektuu maaf jara kanatti kofalta naan jechuun keessan hin oolu. Gaaffii sirnaa ti! Anis deebii qaba. Maal seetan, ani kanin kolfe, Amaarinyaa wattaaddaroota keenyaa kanatti miti. Sana yoo tahe baay’een keenya kan afaan kana dirqiitti baranne hunduu akkasuma itti rakkachaatuma osoo nutti kolfamuu baranne. Ani mataan koo akka fakkeenyaatti, qarqara magaalaa Oromiyaa tokkottin dhaladhee guddadhe tahu illee, jireenya koo keessatti jecha Amaarinyaa sirreessee dubbachuu hanqachuu kootiin kolfa joolleen Habashaa natti kofalte hin irraanfadhu. Wantichi kan tahe gaafan elementary baradhu ture. Jecha ‘laaphIIs’ jedhu sirreessee waamuu wallaalee ‘laaphIs’ jedhee waanin waameef guyyaa san barataan daree guutuun barsiisaas dabalatee natti kolfan. ‘Barsiisaan gaafasii sun ‘Gamad aaf’ naan jechuu isaas hin dagadhu. Jechi kun arrabsoo tahuu isaa garuu eegan guddadheen bare.


text:
Saphaaloo Kadiir
QAAMNI MURAN HIN DHIIGNE QEENSA XURII BA’ATU QOFA!!
“Waa malee manni hin aaru!” jedha oromoon. Maaliif yoo jettan tarii gubachu jiraa, ykn nyaataatu itti hojjatamaa jira kaa. Mata duree barruu kootii kana “Qaamni muran hin dhiigne…..” jedhee yoon maakmaaksaan jalqabuus waa malee miti. “Aakk…! Ja’an waa tufanii, maakmaakan waa himaniifi kaa!” Aniis waa malee haasawa koo maakmaaksaan hin jalqabne. Maakmaaksi takkaa dubbii fiduuf takkaa immoo dubbii fixuuf dubbatama. “Maali arra maakmaaksuma qofa lafa guuttee, haa tahuu kee kun hoo dubbii fiduuf moo fixuufi kan maakmaakte?” yoo naan jettan ani immoo “Dubbii fiduuf moo fixuuf isinitti fakkaata?” Jedheen gaaffii gaaffiin isiniif deebisa. Sababniis kan maakmaaku namaaf hin hiiku. Qabiyyeefi dhaamsa maakmaaksicha dubbatamuu irraa abbumaa dhageeffatuutu gara isaaf toletti hiikkata jechuufi. Kan dubbii fiduufi fixuuf maakmaakamu immoo qabiyyee haasawa isatti aanee dhufu irraa sirritti hubachuu dandeenya.
Oohh!! Dhiifama! Dubbuma maakmaaksaa kanaatu fuudhee guddina, bal’inaafi badhaadhina afaan oromoo qabu keessa na kuchiisee, bareedinaafi foolii urgooftuu aadaaf seenaan teenya qabdu waliin qalbii na fuudhee, dandeettiifi ogummaa sabni koo qabuus yaada koo dheereessee diida biraa keessa naan badee na dage malee nagaya isin gaafachuu dagadhee miti. Harka fuune, ashamaa! Kabajamtoota, jaalatamtoota ilmaan oromoo.. Alaa manni, aalii ollaan, xiqqaa guddaan, maatii waatiin, lubbuu lukkuun, firaa firoon, jiruufi jireenyi, biyyaa biyyoon, daagaa ardaagni, gadaaf gandi, uumaaf uumamni nagayaa? Aniis nagayaan jira. Oromoon nama qofa osoo hin tahin waa marti nagaya qabaachuu iyyaafata waan taheef aniis kana mara isin gaafadhe. Eeyyee kaa! “Nama ollaan nagayaatu nagaya mitiire?”
Namni tokko kan dhalatu nama irraahi, kan guddatuus seeraa uumamaa keessa dabreeti. Qondaallee miti hiddi hidda irraa meeyru qaba. Namni dhalatu tokko saba irraa dhalatee guddate waliin haala jiruu fi jireenya garagaraa dhandhamaa guddata. Yeroo isaan keessa jiraatu kanaas waan baayyee barachaa, waa baayyees dhagahaa, lakkuma umriin dabalaa deemuuniis waan danuu arkaati sadarkaa amma jiru kana gahuu danda’a. Jireenya amma keessa jiraatuuf bu’urri haala jireenya kaleessa keessa dabree dha. Imalli isaa sarara maatii irraa hanga sabaatti bal’atee diriiree jiru keessa hulluuqaati. Haalaa fi adeemsa waliigalaa keessa dabraa guddate san jireenya arraatiif faantoo godhata. Aadaa, seenaa, duudhaa fi afaan, aartii saba isaa itti dhimmamees, itti dhimmamuu baatees hanga tokko barachaa guddata jechuudha. Akkaataan hubannaafi qabannaan namni tokko dhimma qabeenya isaatiif qabu, akkaataan itti leeccallootuufi kunuunfatu garaagarummaa haa qabaatu malee eenyulleen aadaa, seenaa, afaaniifi aartii sabaa kana itti fayyadamuu irratti wal qixa. Osuma wal qixa itti dhimma bahanii garuu sadarkaan quuqamaafi dhimmamni namni tokko oromummaa isaaf qabu, laalaaf hadooddiin miidhaa qabeenya gamtaa kanarra gahuuf namatti dhagayamu wal dhabuu daran wareegamni eeguufi kunuunsuuf kafalaniis hangasuma wal haababa.
Tokko tokko eenyummaa isaa beekuu bira dabree dhimmi afaan, aadaa, ogbarruufi aartii isaa akka waan dhiigaa fi lafeetti makamee waliin dhalatee guddatee yeroo waan aadaa fi duudhaa isaatii alaa ykn waan safuu cabsu arguu fi dhagahu aaree, qaamoota kallattiiniis tahee, alkallattiin eenyummaa isaa balleessuufi miidhuuf wixxifatu arku suukannaawee, coraan isa lolee, nyaara butee akka qeerransa aareetti furga’a. Kana qofa osoo hin taane yeroo itti lubbuu isaallee dabarsee kennuus ni jira. Hanqinaafi dadhabina mul’atees sirreessuuf yeroo isaa itti laatee gahee isarraa barbaachisu gumaachuuf halkanii guyyaa carraaqee hojiin mirkaneessa. Meeqaatu oromummaa isaatiif if laatee yeroo, qabeenyaafi beekumsa isaa bira dabree lubbuu isaa takkittii waan isaatiif wareega? jannee yoo if gaafanne deebiin keenya maal taha laata? Ani gama kootii baayyee xiqqaadha. Eeyyee! Baayyee, baayyee muraasa. Hedduu, hedduu waajibiri, hangi san qubaan lakkaa’amu.
Irra baayyeen ammoo kanuma keessi isaa dhimma maalummaa saba isaatiif hadooddii qabuu gubbaan isaa, jechaafi gochi isaa immoo faallaa tahee mul’ata. Afaan waan biraa, garaan waan biraati. Kan onnee isaa keessa jiruufi kan isarraa calaqissu buburraa’ee mul’ata. Warri akkanaa kun warra dhimmoonni adda addaa dhiibbaa irratti uume tahuu isaaniin shakka. Dhugumatti warri akkasii yoon gad qabee ilaalu warra dhoqqee sirnoota bulchiisa dabraniitiin cuuphaman, kanneen gaadidduu amantaalee alaa seenaniin jaamanii hafan akka tahan akkaataa isaanii irraa salphatti hubachuun ni danda’ama. Warreen akkasii aadaa, seenaa, afaanii fi duudhaan isaa yoo miidhamte irra tan ambaa yoo tuqaamte fuula guuree hincinnaawa. Lolees dachii balleessa. Namoonni akkanaa if wallaaluu irraa amala tan ofii dabooluu, awwaaluu tan ambaa dabaaluu, dabaluu yookaan tan ifii laaleeysuu, balleessuu, dhukkeessuu, hadheeysuu tan ambaa dhaadheeysuu, urgeessuu, ulfeessuufi mi’eessuu…warra qabanii dha. Jarri kun gabaabumatti warra geengoo alagaatiin marfamanii gogaa alagaa uffatee maraamartoo hamtuu keessa jiraatanii dha.
Garri tokko immoo warra hubannoo gahaa dhabuurraa of wallaalan fakkaatu. Garee hubannoo dhabaaf if dagatan kun damee lamatti kan hiraman yoo tahu isaaniis dhaloota sirnoota dabre keessatti hubannoon isaanii duraa walitti makamte yoo tahu, kaan immoo dhalootuma qubee tahanii kan sababa adda addaatiin hanqina hubannoo qabanii dha. Sababoota san keessaa danta dhabummaafi masluufummaa waa barachuu qabaachuu faa dha. Sirnoonni dabran ilmaan Oromoo goda of wallaalumaa keessatti hidhee dukkana hamaan surrii isaanii golgee, akka isaan eenyummaa ofii wallaalan taasisaa ture. Warreen sirnoota mootummoota dabranii keessa jiraatan harki caalaan akka xuuxxillaa sareetti dukkanatti dhalatanii qaanqee eenyummaa isaanii qofa osoo hin taane ifa baruumsaa irraahiis daangeeffamaanii jiraachaa waan turaniif waliigalanii sirnoota san fonqolchuu dhabuu isaaniitiif itti dallanuus garuu hagas mara hin komadhu. Isaan akkuma tahan tahanii jiraachaa turan. Kan dabraniis dabran. Harki caalaan rafee buluus muraasni eenyummaa isaatiif osoo lubbuu hin qusatin dhiigaa isaanii qalama, lafee isaanii kobbee, gogaa isaanii immoo waraqaa nuuf godhuun wareegama qaalii kafalanii afaan, aadaa, seenaa, ogbarruufi aartii sabaa jiraachisanii seenaa gaarii galmeessanii dabran immoo galata isaanii galchee dhiisii himee fixuu hin danda’u. Kan nama aarsu garuu dhaloota qubee kan eenyummaa isaa wallaalee jiraatu kana dha.
“Namni abbaan kufe ilmaan keessaa baha, namni ilmaan kufe kufee daaraa taha” jedhan abbootiin keenya. Dhugaa dubbachuuf irra caalaan dhaloota ammaatiis akkuma dhaloota dabreetti waa’ee eenyummaa isaa, aadaa, aartii, seenaafi ogbarruu saba isaa irraaa hubannoo dhabuun kan nama qaanfachiisuufi namaas dallansiisuudha. Kana yeroon jedhu gariin keessan ooduu maltan. Yoo haala dur dabre waliin madaalle dhugaadha fooyya’insaatu jira jechuu dandeenya. Haatahuu garuu guddinni aadaa, seenaa, afaaniifi ogbarruu kan ammaa kan durii waliin madaaluun osoo hin tahin kan saboota biraa waliin wal maddii qabnee madaaluun dirqama. Nuti oromoon saba guddaa akka Itoophiyaa dhiisii akka Afrikkaattuu baayyinaan hangafa tahuu keenya beekkamaadha. Sabni oromoo hanguma baayyina isaa aadaa, seenaa, aartiifi ogbarruus bal’aa akka garbaa kan waraabamee hin dhumne nu qabaachisee jira. Haatahuu garuu bal’inaafi guddina haasa’uu malee addunyaaf beeksifnee irraa fayyadamoo tahuu irratti harka dhibba keessaa harki tokko hin hojjatamne jechuun ni danda’ama. Kuni immoo eenyullee osoo hin taane kallattiin dhaloota arraa kana ilaallata dhimmichi.
Meeshaan oromummaan keenya ittiin leellifnu, sanduuqni kabajaa boruuf seenaa gaarii itti kuufannu hojii arra hojjannuu dha. Keessattuu dhaloonni arraa dhaloota nu boodaa boru waan qabatamaafi hojii qulqulluu dhaalchisuuf kan hojjachuu qabnu arra. Hanqina hubannoo roga kamiinuu jiru furuuf mudhii hidhannee ka’uun dirqama dhaloota qubeeti. Miidhaan eenyummaa keenyaan yeroo mara nurratti raawwatamu nu laaleessuu, nu hadoochuu qaba. Hubadhaa! Aadaa, seenaa, aartiifi ogbarruun keenya dhiigaafi lafee teenya. Qaamni tokko fooniifi gogaa qofa ba’ateef akkuma nama tahuu hin dandeenye, sabni tokkoos aadaa, seenaa, aartiifi ogbarruu isaatiin alatti ulaagaa sabummaa guutuu hin danda’u. Kan oromummaa keenya mirkaneessuus wantoota kanaafi kkf guutannee yoo guuttannee argamnee dha. Qabaachuu qofa osoo hin taane guddifachuuf, kunuunfachuuf, addunyaafiis beeksisaa dhaloota dhufuufiis dabarsuu yoo dandeenyee dha.
Oromummaan keenya kan mirkanaa’u, eenyummaan keenya kan beekkamuun, maalummaan keenya kan mul’atuun, dhiigaaf lafeen keenya kan gatii qabaatuun, uumaa fi uumamni keenya kan miidhaguun wantootaan armaan olitti irraa dubbachaa ture kanaani. Gari gariin namaa immoo dhimmi aadaa, seenaa, aartiifi ogbarruu saba isaa yoo kaafamu kan of tuffataniifi qaana’aniis danuu dha. Garuu eenyummaan ifii nama boonsa, nama gammachiisa malee akkamitti if nama qaanfachiisa? Gonkumaahuu naman qaanfachiisu. Kan if wallaale malee inni if beekuu, kan bakka irraa dhufe beeku ifin tuffatu, ifiis hin qaanfatu. Namni Oromoo tahe marti aadaa fi seenaa, ogbarruufi aartii saba isaa jaalachuu, ittiin boonuufi kabajuu qofa osoo hin taane irratti hojjachuuf tattaafachuu qaba.
Walumaagalatti namni seenaa hin beeyne, kan aadaa hin qabne gabra. Garba qofaa miti akka nama uffata malee qullaa jiraatuutiisi. Aadaan, seenaafi duudhaan keenya kafana keenya. Ufata ittiin boonnuufi hariira ittiin kabajamnuu dha. Afaan keenya afaa keenya. Kanaaf gabra taanee akka hin hafne kan oromoo tahe marti aadaaf seenaa, afaaniif, ogbarruu, aartiifi waan eenyummaa keenyaan wal qabatu mara irratti hojjachuun dirqama. Duubatti hafiinsi arra sababa garagaraatiin qabnu kun nutti dhagayamee tattaafachuutu nurraa eegama. Kanaaf, akka yaada kiyyaatti kan waa beekuu kan hin beekne barsiisaa, kan hin beeynees isa beeku irraa barachuuf fedhii qabaachuun, kan qabeenya qabu isa dandeettii osoo qabuu gama diingdeen hanqina qabu deeggaruun, marti roguma danda’uun hirmaatee gumaata irraa barbaachisu laachuu qaba. Kun taanaan dhimmi maalummaa keenyaa marti yeroo gabaabduufi haala salphaan addunyaaf mul’ata jedheen yaada.
Namni tokko eenyummaa isaa barsiisuuf, maalummaa isaa mul’isuuf hadooddiifi murannoo dhugaa qabaachuu qaba. Oromummaan keenya aadaa, seenaa, afaan, aartiifi ogbarruun alatti taguuga duwwaati. Akkuma gubbaa irraa jalqabee haasawaa ture aartiifi ogbarruun, afaan, aadaafi seenaan keenya fira keenya isa hangafaati. Sabni sabaaf, firri firaaf, lammiin lammiif qaama. Qaamni waliif irkoodha. Aadaan, seenaan, afaaniif aartiin keenya ammoo hidda firummaa jabaa oromummaa walitti haqaaru, ifa adii akka aduun lafa ibsitu oromummaa keenya ibsuudha. Kutaan qaamaa tokko yoo miidhamuu qamni hin dhukkubne, yoo foon muramu foon hin hadoodne, yoo coraan mogalamu coraan hin laalanne waan jiru nattin fakkaatu. Qaamni muran hin dhiigne yoo jiraate qeensa xurii ba’atu qofa. Namni maalummaafi eenyummaa isaatiif hin dhimmamnees, kan afaaniifi aartii saba isaatiif hin laalanne, kan qaama isaa gar tokkee yoo muran hin dhiigne reeffa qofa. Eeyyee! Kabajamtoota ilmaan oromoo maakmaaksichiiin jalqaba kaase dubbii fixuuf kaafame ture. Akkasumatti dubbii fixee jira. Aniis dhaamsa koo asirrattiis goolaba. Hanga xumuraa na faana turuu keessaniif immoo guddaa galatoomaa. Horaa bulaa!
“Afaan keenya afaa keenya, aadaan teenya aduu teenya!”
Barreessaan: Saphaloo Kadiir (Abdulbaasix)
Email: ak23873@gmail.com
saphalookedir@gmail.com
Facebook: www.facebook.com/saphaloo
Mobile: +254707482480
Beekan Erena
Latest posts by Beekan Erena (see all)
- AFOOLA OROMOO KEESSAA: RAACHAA FI MARAATOONII: Tolasaa Raggaasaa - February 4, 2017
- YEROOKEE MALEE HINDU’IIN:BILBILAA HARKAA FI MIDHAA INNI QABU (Smart phone is killing you slowly):Dr.Yona. - February 4, 2017
- MAAL WAYYA - February 3, 2017


text:
Ibsa Qeerroo …
—-
“Basaastuu fi Basaastummaa” Da’annoo Godhachuun Olola Qabsoo fi Qabsa’ota Bilisummaa Oromoo irratti oofama Jiru Ilaalchisee Ibsa Qeerroo Bilisummaa Oromoo Irraa Kenname.
Caamsaa 11, 2016
Finfinnee
Ololli torbaan muraasa darbaan irraa kaasee dhimma “Basaastuu fi Basaastumma” jedhu jala dhokachuun Qasbsoo fi Qabsa’ota Bilisummaa Oromoo irraatti oofamaa jiru qaama imaammata diinni Sochii Qeerroon Bilisummaa Fincila Gabrummaatti Xumura gochuuf saganteeffate maseensuuf wiixinate ta’uun isaa sabboontota Oromoo maraaf ifaa ta’uu qaba. Basaastota diinaa saaxiluu qofa osoo hin taane qindoomina gahaa horataa deemuun hundee ishee mancaasuuf qabsa’uun eejjennollee Qerroo Bilisummaa Oromoo masakan keessaa isa anagafa.
Sadarakaa Qabsoon saba keenya amma irra jirtu kanatti Basaastota diinni jaarmolee keenyatti bobbaafatu damaqinaan of irraa tiksuun dirqama sabboontota Oromoo hundaati. Keessattuu, sochii murteessaa Qeerroon yeroo ammaa geggeessaa jiru irraa basaastota diinaaf hojjetan dammaqanii tiksuun qabsicha shaffisaan milkeessuu keessatti gahee guddaa xabata. Tika sabboontotni ilmaan Oromoo milkaa’ina sochii isaaf godhan hunda Qeerroon ni kunuunsifata. Odeeffannoolee qabatamoo kan basaastota Qabsoo Bilisummaa Oromoo saaxilan Qeerroon akka gumaacha qabsootti keessumeessa. Keessaanis ta’e alaan sochii Qeerroon mirga Ummata isaa deebisuuf godhaa jiru kannneen diinaaf basaasan yogguu saaxilumuu qabu. Qeerroon yeroo fi haala barbaachisaa tahan keessatti waayiloota qabsoo haqaa waliin ta’uun basaastota diinaa saaxiluu qofa osoo hintaane tarkaanfilee jajjaboo tahan irratti fudhataa as gahe. Gara fuul-duraattis Qabsoo saba keenya miidha diinaa irraa baraaruuf, basaastota keessaa fi alaan jaarmaa Qeerroo fi guutumaaa Qabsoo Bilisummaa Oromoo irraatii baba’anii irraatti tarkaanfiilee barbaachisaa tahan fudhachuu irraa Qeerroon of-duuba hindeebu.
Wayyaaneen imaammata ‘Gargar Qoodanii Bulchu’ jedhuun hoogganamtee ummata keenya sadarkaa gandaatti tokko-shaneen hidhuun sirna basaastummaa daanga hinqabneen biyya keenya saamaa jiraachuun ishee waan haalamu miti. Qeerroon sirna tikaa wal xaxaa ta’e kana keessatti naamusa cimaan of-ijaaruun mirga saba isaa falmuu eegale. Qeeroon funyaan diinaa jala ta’ee gootummaa fi hubannoo cimaadhaan sochii Dargaggoota Oromoo kan gabroonfattuu Wayyaanee raasaa jiru kanaaf hooggansa gahaa kennaa as gahe. Qeerroon Saba Oromoo qofaaf osoo hintaane saboota cinqurfamoo biyyatti guutummaaf abdii jijjiirama dhugaa kan ta’uu danda’e dirree irratti wareegama qaqqalii gomachuudhaan malee toora internetaan olola afarsuudhaan hinturre. Ibsa Qeerroo Bilisummaa Oromoo Caamsaa 11 2016 dhimma basaastummaa


text:
Abdii hin kutadhu akkamiin kutadhaa
Dirqama enyummaa ba’aa sabaan baadha
Imaanaa haadha koof Imaanaa Abbaakoo
Galmaan ga’uf demaa cinaa dhabus hirko
Lammiin qabsa’uf sun hanga humna kooti
Dugda natii kennee na laatuus ormatii
Kaayyoon qaba anii kaayyoo hin jijjiiramnee
Kan umamnii dhiigaan makee anaaf kennee
Osoon kaayyoo qabu ifa duraa kooti
Reebiichaaf dorsiisa jabinaan darbaatii
Akkamiin hololaaf Debi’a boodatii
Akkamiiniin oduun mee abdii muradhaa
Hin ta’u abadan itttinuu jabaadha
Kan hojeetu malee kan oddeesuu hin dhabnee
Garuu jiraan deemaa abdii hin kutanee
Seenaan seenaa taatee kan isheen himamtuu
Gaafa duutee qofa Gaafa awaalamtuu
Gaafa awaalchishee biyyoo fi dhagaanii
Cufamee duudeedha irraafi jalaanii
Malee hangan jiru biyya lafaa irra
Enyuunshee nan dhaabdu qabso oromoo irraa
Haatii fi Abbaanii qabso saba guddaa
Naa hubadhaa hundii ilmaan abbaa gadaa
Obsa ta’u isaa gulaalaa yaadaatii
Firooma kutadhaa abdii murachutii
Gurrii seexanaadhaa nan dhaga’iinitii
Osoon qofaa hafee oromiyaa irraatti
Hin dhiisu falmachu haqa saba kotii
Abdiis hin kutadhuu hin laaluus boodatii
Namni kayyoo qabu abdii hin kutatu
Jalqaba qabsoodhaa holola hin sodaatu
Osoo kessa gale hidhaa fi reebichaa
Hin argiin halaalaa dorsisaaf ajjeechaa
Kayyoo haa qabaanuu kan ejjeenoon cimaa
Hin taatuu galgalii salphaa akka ganama a
Namni kaayyoo hin qabnee hin ga’u essayyuu
Sagalee qaratee halkan guyyaa iyyuu
Namnii kaayyoo qabu suta tarkaanfataa
Dadabi qabsoodhaa obsa nuu gaafataa
Kaaniif guyyaan jira yeroon wal komanuu duraa kaayyoo sabaaf harka wal haa qabnuu
Kaleesii har’a miti boriis kan biraadhaa
An oromoof yommuu Lubbu koo nan laadhaa
Kana ejjeenoon koo abdii maan muradhaa
Billisummaa kootiif yommu nani falmadhaa.
Ani sodaatu miti Sanyii warra badaa!
Oromummaan kan namni namaf latee namaara fudhaatu miti!!


text:
HUBANNOOF…
–
QBO Qeerroo Bilisumma Oromiyaa Walaboomsuuf Oromoo Abba Biyyaa Gochuuf Malee OPDO reform Gochuuf hin eegalle.
By- Warraqaa Lammii
October 10,2016
=============
Qabxiileen armaan gaditti kaasuuf deemuu Guyyoota dheeraf irraa of- qusachaan ture. Qabxiileen kun Namoota Danta dhuunfaf, Jibbiinsa akkasumas ammo Bilchina siyaasa hin qabneef akka hin liqimfamneef nan beeka.Haa ta’u malee qabxiile kana ammo kan seeran ilaalan akka dhugumma isaa mirkaneessan hin shakku. Waan hundaafu ani Dirqama koo ba’u malee Arrabsoo Namoota Yaada ofii ibsachuu irraa nama dhorkanii,Dhaaba siyaasa tokkotti nama maxxansanii, Lagaan nama waamanii ykn ammo Oromumma nama irraa mulqun nama diinomsan arraba isaanii sodaaf Dhugaa saba dhoksuun ammo Sammuu ofii Madeessuu dha. DHugaan tokko fi Gaaffiin haqaa tokko garuu wal gaafatamuu qaba.
Jaarra Hanga Oromoon sirna Bitta Kolonii Jalatti kufe eegalee Qabsoo inni hanga amma ani Barruu kana katabeetti Taasisee fi Taasisaa jiru Hiree fi Egereen Oromoo Maal haa ta’uuf yookiin ammo akkam haa ta’uuf ture? Deebii Gaaffii kana Hayyoota seenaa fi Qabsa’ootaafan dhiisa. Gama kootiin garuu Fincilli Diddaa Gabrumman eegalee fi Gara Xumuara Gabrummatti ce’uun yeroo amma kana sadarkaa Boonsa irraa ga’e maaliif akka ta’e yookiin ammo Eenyuun akka Hogganamaa ture Deebisuuf Ragaa nan barbaachisuu. Sababni isaa Anu qaaman itti hirmaadhe, Hadhas taatuu Injifannoole Cuccululuqoo Dhandhame waan ta’eef.
Qeerroon Sagantaa fi Kaayyoo ABO kan Barruun katabamee ifaaf ifattii jiru sana karaa Nagaan osoo irraa hin sharafamiin fiixaan baasuuf ture. Kaayyoo fi Sagantaa ABO’s ta’ee Qeerroo kanneen beektan ni beektu kannen hin beekne ammo Barbaaddanii dubbisuun Hubachuun mirga keessanii. Kun kanan osoo jiru garuu Tarkaanfii Sukkanneessa fi Hadhaawa Diinni Uummata keenya irratti fudhachaa jiru kana waliin Saganta karaa nagaa fiixan baasuu jedhu sun garuu amman kana waan Abdii qabu miti. Akkuma siyaasni haala yeroo waliin deemtu Sochiin Qeerroo illee akkasuma gara Sadarkaa ittii aanutti Tarkanfachiisuun Barbaachisaa dha. Haala kana keessatti garuu Yeroo Gochootni sirna hin qabne Keessuma Hawaasa Diaspora keessatti calaqqisanii fi ammammo sadarkaa Fokkisaa irra ga’aan argaan jira. Bilisummaa fi Walabumma Oromiyaa arguun fedhii fi kaayyoo Ilma oromoo haqaan socho’uu fi kan Miliyoonotni hanga har’aatti itti wareegamanii.
Har’aa garuu Qabsoo Qeerroon Bilisumma Oromoo fi ABO Haawasa Oromoo waliin ta’uun Geggeessa jiru kana keessatti Ga’een Hawaasni Diaspora Taphata jiruu fi Ture Dhibbantan Yoo ilaalame baay’ee xiqqaa dha. Sagalee Uummata Biyya keessa Ukkamamee Baasanii Addunyatti Dhageessisuu irraan kan hafe Bifa Hooggansan wanti raawwatama ture fi Jiru tokkolle hin turre. Dhugaan Jiru Hoggantootni Qeerroo Bilisumma Biyya keessa kan Jiraniifi Qajeelfama, Tooftaa, Karoora fi saganta Jaarmiyaa isaaniin socho’uu dha. Kan nama Gaddisiisu kan Sabni Oromoo harka Duwwa itti Dhumataa Jiruutti Yeroo Qeerroo, Miseensotni ABO fi Sabboontotni uummata Oromoo Itti du’aa, dhiiga, Qaama Hir’achaa, Mana Barnoota Ariyamaa jiranitti Hawaasni Diasporaa Seera Oromoon Ittiin Bulu isaan asii Maqaa Profesera, Doctor, Activisti, Barattoota seera ofiin jedhan Biyya Hambatti Tumanii Geessanii Oromiyaa Ittiin nuuf Bulchuuf Qophaa’uun isaanii nama suukkannessuu irra darbe… Oromiyaa Dimokiratoofte, kan Mirgi isaa keessatti Kabajame fi nagaan jiraatu arguu fedhaaf Miliyoonotni itti wareegamanitti Aangoof hangam Bololi’aa akka jiran mul’isaa. Tarii aangoo yoo argatan malee deebi’anii hawaasa Sana keessa jiraachuu kan isaan hin dandeessifne Yakka Uummata irratti Raawwatani biyya baqatan qabu laata? Moo Yakka Qabsoo oromoo Gurguruun Kasaraa baroota waggoota 25 keessatti Moora Qabsoo Oromoo cabsuun yeroo garaa garaatti Qabsoo Huqqisan keessa Harka qabu? Hoggantootni Jaarmiyaale Siyaasa fi WBO yeroo biyyii Ollaa isaan hin hafiin Adamfaman Hedduun isaanii Maqaa Research geggessina jedhuunifi Hanga dhiheenya kana Uummatni keenya ajjeefama fi saamama jiruu isaan Diinan harka walitti naqatanii Lafa Oromoon irraatti Saamame Dhaqanii Naannawa Finfinnee Guurratan, Gadii Gugguufanii Caffee Oromiyaa keessatti OPDO waliin Mari’achaa ba’aan sun Yoo abban Qabsoo dhugaa, fi Haqaa Kaayyoo kana Fiixan baasee kan Itti gaafataman isaanitti fakkaate sodaataniiti kan Qabsoo Sabaatti Abba ta’uuf yookiin akka seerrii isaaniif ta’utti tumachuuf kan kora wal waaman. Anaaf Gaaffii dha.Deebii kanaa Hunduma Uummata Oromoo fi isaanumafan dhiisa. Silaa osoo dhuguma sabaaf yaadu ta’ee Seera isaan tuman Eenyuu Hojiitti haa hiikuufii? Moo kan barate beekan, Hayyuun, Sabboonan Isaan qofa? Warri Biyyaa hoo? Barsiistoni Universitii Biyya keessa, Dockteroonii biyya keessa, Barattootni seera Biyya keessaa, Abbootiin Amantii Biyya keessa isaan hoo akkam gochuufi? Isaan Seera isiin tumtan jalatti buluu malee Ofii shoora Taphataan hin qabanii? Isaan beeka miti? Jaarmiyaaleen siyaasa Oromoo jiran hundi Seera fi Heera akka qaban ni dagattanii? Moo isaaniin Bakkeetti Dhiiftanii Seera kamiin tumtanii Biyya akkamii Ijaaruufii?
Qabsa’ootni Wareegama Gudda kaffalan Kan akka keessan Diaspora Ta’uufis hin milkoofne Biyya isaa keessas Jiraachuu dadhabee Biyyoota Ollaa keessa Baqattumman Joonja’aa jiruu hoo? Yeroon kan isaan dhokse sagaleen isaanii Dhokatee, Kan caasan Siyaasa Moora Baqataa Hin seene, Kan miidiyaan Barbaaddee hin arginee kan Saba fi Dhaaba kamiiyyu haa ta’u Jaallatan irraa addaan citaanoo? “ Because I am Oromo” kan jedhee sagalee Oromoo 2014 Addunyaaf dhageessise sana akkam gochuuf?
Yaada fi Saganta Jaarmiyoole siyaasa Ukkamsuun Ajandaa fi kanneen yaada walii Deggeran waliin qofa Miidiyaa To’achuun ‘Free media’ jechuun nama danqa. Maarree erga Miidiyaan Hawaasa Kan Jaarmiyooleen siyaasa yeroo qilleensa Ga’aa qabaatanii kan irratti wal falmanii yaada isaanii Hawaasa Beeksisan hin taane, Haala yeroo Ilaalchisee kan isaan Ibsa baasan irrattii Hin dubbifamne fi Hin keessumoofne ta’e, Kan Namni Faalla Yaada keessanii qabu fuldura ‘lakkii’ isiinin jedhuu Erga hin taanee Ulaagan Miidiyaa Walabaa kamii? Oromiyaa fi Biyyii Ijaaruu deemnu erga Dimokiraatooftu ta’u qabdii Jenne Har’aa Biyya nama keessa Ta’uun Erga miidiyaan harka Garee dhuunfatti kufti ta’ee kan mootumman Ukkamse waliin garaagarumman isaa Kan Mormiitu fi kan Mootumma ta’u malee Maalii? Har’aa Hawaasni Biyya keessa irra caalan maaliif Akka Jaarmiyaaleen siyaasa oromoo walitti Dhufu dadhaban ykn waliitti dhufuuf laaffatan kan hin beeknetu caala. Silaa osoo beeke kam akka deggeruu fi kam duuka akka bu’uu salphaatti hubata ture. Kun garuu Hawasnii Diaspora gareen Dantaa dhuunfaafi Aangoof Bololi’uu qaawwa Godhachuun akka waan isaan waliif galuu dadhaban fakkeessuun isaan kan rafaa jiran gochaa Ofii nama hojiin of muuduf kaka’uun Yoo OPDO lammata Ijaaruuf hin ta’iin Dimokiraasii Odeeffama jiru kana kan fashaleessu fakkaata. Sababni isaa Qeequ malee Qeeqamuu waan hin feenef.
Qabxiin koo inni dhumaa amman achii Xalayaa Hoggantoota keenya irraa Mana hidhaa dhoksaan nu dhaqqabdeen daldaluun ykn Hawaasa keenya Gowwomsuun Hafu qaba. Kana kanan jedhe lafaa ka’e miti. Guyyoota Manni Hidhaa qilinxoo Abiddaa fi Rasaasni itti Roobde Lubbuun Gootota keenya Dhume Hidhamtootni siyaasa Oromoo achii Buuten isaanii dhabame wallaalamun Toora Miidiyaa Haawasarra osoo naanna’aa jiru ‘xalayaan mana Hidhaa Hoggantootan barreeffamte’ jettu Gidduun Marsuu Eegalte. Guyyaa Muraasa booda ammo Hanga amma bakkuma isaan jiran akkan hin baramiin ammo Deebifne Dubbifne. Ajaa’iba. Maal yaadni wal dha’u. Kana Qofaa Miti,.. Caasa Qeerroo kan Hoogganan Of fakkeessa fi dubbachaa,… Sa’aatii Sadan kan keessatti Bakka Hoggantootni keenya mana hidhaa Jiran Yoo mootumman himu dide Tarkaanfilee armaan gadiitu fudhatama 1)…..2)….3)… haa ta’uuti sa’aa 3 miti Guyyaa 3 keessattu hooma hin argine. Kun caasan Qeerro eessa akka qajeelfama Fudhatuufi Murtii Nama tokkon akka hin sochoone Ifaaf Ifatti Mul’isee Darbeera. Haa ta’u malee Namnu Kan garaa Garaa Haa ta’uu jedhee callise. Sababni isaa Diinni Hundi keenya itti Duula jirru Mootumma TPLF Qofa waan ta’eef. Labsii Hatattama mootumman wayyanee Duguugga kanaan duraa caala ammammo seerawa gochuuf waamte kana sagalee, Kayyoo fi Humna tokkon dura dhaabbachuun Injifannoo fi Bilisumma feenuu argachuuf Kana booda Garuu Mootumma wayyaneenis Lolaa, Tokkumma Keenyas Cimsaa, Uummata keenyas Karaa Dandeenyuun Bira Dhaabbacha deemuuf akka nuuf qajeelutti Qabsoo Uummataa Uummataaf, Qabsoo Jaarmiyoole Siyaasa ammo Jaarmiyaale siyaasaf dhiisuun Hojii Hawaasa Dadammaqsu, Diplomaasii fi Diinagdeen Bira dhaabbachuutu Diaspora irraa eegama. Xumura irratti yeroo Awwalcha sirna Gabromfata Mootumma wayyaane irratti sirbuuf sa’aa 11 irra jiru kanatti Yeeyyii Hoolota keessaa fi Warra Maqaa Uummatan Bitee Maqaa Ofiin Daldaluu kana ilaallacha Sirbuun Sabichaa fi Kayyoo Tiksuuf malee Jibbaaf akka hin taane Hubachuun barbaachisaa dha. Namni yaada ofii mirga Walabaan ibsachuu Oromiyaa Dimokiraatofte keessatti waan qabaatuf Mirga koo ammuma Kaasuun akka anaaf kabajjan Gaafadha. Yaadni armaan oliitti katabe kun kan Dhuunfa kootii malee kan Qamaa Lammaffa kami akka hin taane akka anaaf Hubattan.
Injifannoon Uummata Oromoof…
Beekan Erena
Latest posts by Beekan Erena (see all)
- TOLCHAA WAGII: QOPHII KAAYYOO FAANA TURTTII GAARII TAASISE!! - February 25, 2017
- Ijaarsa Dubartoota Oromoo Addunyaa/International OromoWomen’s Organization - February 22, 2017
- Gummii Hooggansa Oromoo Lammaffaa; Ilaalchafi Dhaamsa Mataa Kootii Hiwi Elona – Gur. 2017 ——————————- - February 21, 2017


text:
Har’a diinni keenya Biyyaa keessaa fi alatti adda qoodamee kan nu irratti roorrisaa jiru ta’u hubachuun nama hin rakkisu.diinni keenya bifa lamaan nu dura dhaabbatuuf hojjachaa jiru kun, caba keenya ijaan arguuf hanga dadna’an hojjachaa jiraachuu dhala Oromoo eessallee jiruufu dhokataa miti. rakkoon jiru waan jarri kun barbaadanii fi hojjatanis wallaalu irraa miti. Diina bifa lamaa kana dura dhaabbachuu, qaamuma tokkotti dhiifnee teenye haa ilaallu moo, diina irratti walii haa gallu ykn ba’a mataa baayyifachaa jiru kana wal irraa qooddannee dura haa dhaabbannu? isa jedhu qindeeffachuu ykn qooda ofii ba’achuuf murteeffachuu dhabuudha.
Rakkoon kun haa jiraatu malee, kaka’umsi har’a argaa jirru kan kaleessa keessa keenya hin turreedha. Kana jabeefatanii waan nuuf hin hafnetti tarkaafachuun ala furmaati biro akka hin jirre irra jireessi walii galuu qofaatu hafa. Har’a Oromoo ykn nama Afaan Oromoo dubbatu kan qabsoo Oromoo keessa Oromoo fakkaate kan socha’u yoo hin ta’iin, dhalli Oromoo wal gawwamsuu yaalu jira natti hin fakkaatu. Hojii fakkeessaa uumee Ummata kana qalbii hatuu kan barbaaduus hagas maraa natti hin fakkaatu. Yoo ka’een deebi’ee taa’a jedhee yaade Yk kan kaleessaa irraa baratus, xiiqii eessaanu nama hin geenyen hiraaraa jiru yoo ta’e malee.
Wayyaanoonni waan wareegamaniif odoo hin taane, har’a jumulaan saba keenyaa kan fixaa jiran, qabeenyaa saaman jiraachisuuf jedhaniiti. Dhugaa jiru odoo beekanii Oromoon Angotti dhufnaan nu dhumate jedhanii yakka dhala namaa irrattii hin raawwatamne nu irratti raawwataa jiru. Warri alaa sochiin Oromoo isaan sodaachisu ammo, wayyaanee caalaa qabsoo keenya diiguuf, yoo milkaa’ef ammo dhabamsiisanii isaanis warra bitamu baree of dura qabanii nu gabroonfachuu barbaadu. Lameenu dantaa isaaniif arreedan. Nuutis dantaa keenyaaf arreeduun waan umamaati. Dantaaf fiigu kana keessa garuu, garaagarummaa qabnuutu jira. Isaan waan yaadan kana milkeessuuf humna qaban gututti itti fayyadamaa jiru. Qabeenyaa qabanis waan deemaniif kana milkeessuuf olfachuuf carraaqu. Nuutiwoo? kanaafn mata duree kiyya irratti, “BA’AA WAL IRRAA QOODDACHUUN, HUMNATTI GEEDDARAMAA JIRAACHUU KEENYA MUL’ISA ” kanan jedheef. Isaan koree keessaa fi alaa jedhanii hojiilee hundaa abbaa itti godhanii afuura nu kutuu yaalu. Inni Biyya keessaas alaas. Waan deemaniif kana milkeessuuf miseensa kan ta’ee, kan hin taane hin jedhan. Waan taakkuu tokko isaan tarkaafachiiftu hunda irratti hojjatu. dhimma itti ba’u.nuutiwoo ??????
Kutaa 1ffaa keessatti :-
- OROMIYAAN MAQAA INVESTIMANTIIN GURGURAMAA JIRAACHU:-
- AMANTII WAL QABATEE WAAN GAGGEEFFAMAA JIRU:-
- QABSOO OROMOO DIIGUUF GANDUMMAA BABAL’ISUU:-
4. OROMIYAA NAANNOOLEE BIROON WALITTI HIDHUU :-Wayyaaneen kana gochuun irra jireessa, dhuka’aa bor nu dhabmsiisu hidhaa jirti jechuu dandeenya. Daangaan Oromiyaa hundi isaa shira kanaan xaxamaadha. Waan boruu bu’ura jireenya keenyaa ta’an hundumaa gama dingdeen jechuudhaa, saboota biroon akka qabamu taasisaniiru. Oromoota waa tattaafate ammo Naannoo biro keessatti akka horatan taasisaa jiran. Walii galatti saboonni Biyyatti keessaas ta’ee humnoonni alaa gama hundaan Oromiyaa keessaa dhimma guddaa akka qabaatan taasisaa jiran. Kun eenyullee jalaa dhokataa miti. Tarii kana furuuf bara Biyya qabannuu jechuu dandeenya. Isumaaf iyyuu har’a seera qabeessummaa fi seeraan ala ta’uu isaa qorachuun barbaachisaadha. dhalli Oromoo dhimmoota nu irratti raawwatamaa jiranitti dhiheenya qabu haala kana fashalsuuf ykn waan godhamu qabu irratti hojjatee kaa’uutu barbaachisa. Wayyaaneen waan hojjattu hundumaaf ragaa hin barbaachifne hundumaa dhabamsiisuu fi ana miti jechuuf akka hojjattu beeku barbaachisa.
Fakkeenya gabaabaa dhiheenya miidiyaa wayyaanee irraa dhageenye haa kaafnu.gidduu dabre waajjira, Ummatoota Biyyattii bakka dhalootaa, bakka itti du’an, itti dhalatan galmeessuuf seera haaraa baafatanii jiran. Waan biro keessa odoo hin seenne gaaffiilee muraasa haa kaafnu. Fakkeenyaaf qotate bultoonni maqaa Investimantiin buqqa’an eessatti galmaa’u? warri har’a Finfinnee weeraree jiruwoo eessatti galmaa’u? warri Oromiyaa keessaa ba’anii godinaa biraatti dhiibaman eessatti galmaa’u? yoo jennee gaaffii hedduu kaasuu dandeenya. Qubannaa kana keessa Abbooti Biyyaa buqqisanii weerartoota bakka qabsiisanii hireen magaalaa tokko akka murtaa’uuf sagaleen kenname gara barbaadanitti oofuuf hin mijatuu ? waan gaggeeffamaa jiru kana irratti ammumaa dura dhaabbachuun gaariidha. Wayyaaneen magaaloota Oromiyaa muraasa akka Dirre Dawaa, magaalaa sabootaa jedhanii moggaasuuf irratti hojjachaa jiraachuu haa hubannu. kana ummata keenya haa hubachifnu.
5. FINFINNEE TEESSOO GABROONFATTOOTAA TAASISUU:-Finfinnee gama hedduun hidhaa keessa galchaa jiran. Finfinneen teessoo Gamtaa Afriikaa ta’uu ishee irraa Abbootiin Biyyaa waan argatan hin jiru.Finfinneen Niwoorkin fakkeessanii yoo ijaaranis bu’aan dhalli Oromoo irraa argatu tokkollee hin jiru. Osoo OPDOn kan Oromoof dhaabbate ta’e, akka heerri Biyyaa ajajuutti, Naannichaaf kan kennamuutu ture. Garuu maal godhu. Hanqaaquu maal irraa maal hin eegani malee.kana malees maqaa Finfinnee haaromsiinaan shirri gaggeeffamaa jiru galiin isaa, teessoo humna Dingadee Gabroonfataa, eenyullee fincila keessatti kaasu hin dandeenye taasisuuf hojjataa jiran. Manneen kondimineeyemii ijaaraman carraan haa jedhan malee ta’ee jedhamee sabummaan kan qoodameedha. Fakeenyaaf, Manni 4 kiloo kaasee hanga Magganaanyaatti ijaarame, Ajajoota waraanaa Hiwaatitu qabate. Bifa kanaan haala magaalaa kana illee itti tu’achuu danda’an qoratanii irratti bobba’an. Naannoo ministeera barnootaa Itoophiyaa boroo kaasee hanga sharaatanitti, ijaarsa kubbaaniyaa Allaamuddiniin hojjatame hundi isaa Abootii qabeenyaa wayyaaneef kenname. Sharaatanii kaasee hanga kaazaanchiis kan jiru wayyaanootatu qabate. Walii gala ilmaan Tigiraayi kuma 500 ol ta’an Finfinnee qubatanii jiran. Nama kana taa’ee qorateef, dhalli Oromoo kan yeroo kamirrayyuu caalaa jette jettee dhiisee waliif birmachuun yeroon kan laatamuuf akka hin taane hubata.
Bakka dhalootaa fi du’aa galmeessina jedhanii kan eegalan, kan qubate kana hundaa seera qabeessa taasisuufidha. Kan buqqa’es achi ofirra moggeessufidha. Kan alaa dhufee achittin dhaladhe jedhefis waraqaa raga laachuufi. Walii gala mirga gaaffii hin qabne, Abbaa Biyyaa kan hin galchine waliif kennufidha. Kan nama raaju galmeen kun Filannoo dura akka xumuramu taasisuuf hojjatamaa jira.Finfinnee keessatti Filannoo itti aanutti kan sagalee kennan, Tigirootaa fi deeggartoota of gurguran qofaadha jechuu dandeenya.
Walumaa gala Ba’aan wal irraa qooddannu lakkoofsa hin qabu. qabxiilee kanaan olii akka fakkeenyaatti hubannoof kan kaaseedha. Kana irraa ka’uun waan dandeenyu maraan diina waan sagal nu qaraa jiru irraa of haa ittisnu. Yeroon keessa jiru carraa keenyaaf tarii isa dhumaa ta’uu danda’a. yoo wal utubne kan itti injifannu, shira diinaa kanaan yoo laafanne, kan diina of irratti goobsinu ta’a. shiroota hedduu gorsa yk yaada Namootaan hanbiseen, qaama ilaallatuuf laachufan murteesse. Yeroon isaa garuu, dhibee lubbuuf nu qabdu keessa keenyatti yoo qabaanne illee, waliif OBSINEE shira keessaa fi alaa of irraa ittisuuf wal haa tumsinu.
GALATOOMAA !!!!!!!!!!!!!!!!!!!


text:
WBOn Tarkaanfii Fudhateen Loltoota Wayyaanee 38 Ol Hojiin Ala Godhe
Posted by MADDA WALAABUU PRESS on 7/25/2015
Adoolessa 25, 2015 |
Irree fi Gaachanni Ummata Oromoo WBOn Falmaa Diina Waliin Godhu Jabeessee Itti Fufuun, Zoonii Kibba Bahaa fi Godina Baha Oromiyaa Keessatti Tarkaanfilee Waraanaa Fi Ergamtoota Diinaa Irratti Fudhateen 38 Ol Hojiin Ala Godhe.
Mirga abbaa biyyummaa fi bilisummaa ummata Oromoo deebisee gonfachiisuuf falmaa hadhaawaa godhaa jiruun diina isaa kuffisee kufaa, injifannoolee boonsaa galmeessaa kan jiru gootichi WBO, Zoonii Kibba Bahaa Baalee keessatti tarkaanfii diina irratti fudhateen loltoota wayyaanee 30 ol hojiin ala gochuu Ajaji WBO Zoonii Kibba Bahaa beeksiseera.
Haaluma kanaan WBO Zoonii Kibba-bahaa Baalee keessa sossohu Adoolessa 08, 2015 Ona Eelkarree bakka Eel-Dhoor jedhamutti ganama sa’aa 6:30 hanga sa’aa 8:00 gidduutti waraana gabroomfattuu wayyaanee dalagaa diinummaaf bobbaa irra turan irratti tarkaanfii haxii hammate fudhatuun loltoota diinaa 10 ajjeesee 9 ol yeroo madeessu, lola kana irratti qawwee AKM. 6 hidhannoo guutuu waliin booji’uun dantaa qabsoo bilisummaa Oromoof akka oolche Ajaji WBO Zoonii Kibba-bahaa beeksiseera. Tarkaanfii rifachiisaa WBOn irratti fudhate kanaan loltootni wayyaanee haleelaman kunniin haalaan akka baaraganis gabaafameera.
Waraanni Bilisummaa Oromoo Zoonii Kibba-bahaa Baalee keessa sossohu tarkaanfii isaa cimsee itti fufuun Adoolessa 09, 2015ttis Onuma Eelkarree bakka Halloo Dheertuu jedhamutti humna waraana wayyaanee kan sochii isaa gufachiisuuf bobbaa irra ture haxii itti hidhuun durse tarkaanfii irratti fudhateen 6 yeroo irraa ajjeesu, 5 ol ammoo akka madeessee fi qawwee AKM. 4 booji’uu Ajaji WBO Zoonii Kibba-bahaa dabalee hubachiiseera.
Waraanni Bilisummaa Oromoo tarkaanfii diina irratti fudhatu jabeessee kan itti fufu ta’uu Ajaji WBO Zoonii Kibba-bahaa ibsee, ummatni keenya kan keessaa fi alaa WBO of irratti hirkannoon socho’aa jiru cinaa waan danda’uun akka dhaabbatu yaamicha godhee jira.
Oduu tarkaanfii biraatiin WBOn Godina Bahaa Adoolessa 21, 2015 Baha Harargee Ona Baddannoo bakka araddaa Caffee-bal’inaa jedhamutti ergamaa diinaa ta’uun kan hojii farrummaa ummata keessatti raawwataa ture du’aan adabee jira.
Guyyuma kana jechuun Adoolessa 21, 2015 WBOn humna waraana wayyaanee tarkaanfii ergamaa sirnichaa irratti fudhatame kana haloo ba’uuf sochii irra ture Ona Baddannoo bakka/ganda Boruu jedhamutti rukutuun 3 irraa ajjeesee 5 ol madeessuu akkasumas qawwee AKM. 3 fi qabeenya biroos irraa booji’uu Ajaji WBO Godina Baha Oromiyaa ibsee jira.
Waraanni Bilisummaa Oromoo Godina Baha Oromiyaa keessa sossohu Adoolessa 16, 2015 Baha Harargee Ona Fadis keessaa bakka Bobbaasaa jedhamu kan naannoo Bokkootti argamu mooraa qubsuma waraana Wayyaanee weeraruudhaan tarkaanfii rifachiisaa irratti fudhateen loltoota diinaa 28 ol hojiin ala gochuu fi meeshaalee waraanaa qawwee AK.47 17, rasaasota gosa gara garaa 4000 ol, Boombilee harkaa 23, Hidhannoolee mudhii 27, Raadiyoo Quunnamtii (icom) 2, Mobile (cell phone) 6, kuufama galaa fi mi’oota adda addaa diina irraa booji’uun dantaa qabsoo bilisummaa Oromoof oolchuu gabaasuun keenya ni yaadatama.
Irree fi Gaachanni Ummata Oromoo WBOn Falmaa Diina Waliin Godhu Jabeessee Itti Fufuun, Zoonii Kibba Bahaa fi Godina Baha Oromiyaa Keessatti Tarkaanfilee Waraanaa Fi Ergamtoota Diinaa Irratti Fudhateen 38 Ol Hojiin Ala Godhe.
Mirga abbaa biyyummaa fi bilisummaa ummata Oromoo deebisee gonfachiisuuf falmaa hadhaawaa godhaa jiruun diina isaa kuffisee kufaa, injifannoolee boonsaa galmeessaa kan jiru gootichi WBO, Zoonii Kibba Bahaa Baalee keessatti tarkaanfii diina irratti fudhateen loltoota wayyaanee 30 ol hojiin ala gochuu Ajaji WBO Zoonii Kibba Bahaa beeksiseera.
Haaluma kanaan WBO Zoonii Kibba-bahaa Baalee keessa sossohu Adoolessa 08, 2015 Ona Eelkarree bakka Eel-Dhoor jedhamutti ganama sa’aa 6:30 hanga sa’aa 8:00 gidduutti waraana gabroomfattuu wayyaanee dalagaa diinummaaf bobbaa irra turan irratti tarkaanfii haxii hammate fudhatuun loltoota diinaa 10 ajjeesee 9 ol yeroo madeessu, lola kana irratti qawwee AKM. 6 hidhannoo guutuu waliin booji’uun dantaa qabsoo bilisummaa Oromoof akka oolche Ajaji WBO Zoonii Kibba-bahaa beeksiseera. Tarkaanfii rifachiisaa WBOn irratti fudhate kanaan loltootni wayyaanee haleelaman kunniin haalaan akka baaraganis gabaafameera.
Waraanni Bilisummaa Oromoo Zoonii Kibba-bahaa Baalee keessa sossohu tarkaanfii isaa cimsee itti fufuun Adoolessa 09, 2015ttis Onuma Eelkarree bakka Halloo Dheertuu jedhamutti humna waraana wayyaanee kan sochii isaa gufachiisuuf bobbaa irra ture haxii itti hidhuun durse tarkaanfii irratti fudhateen 6 yeroo irraa ajjeesu, 5 ol ammoo akka madeessee fi qawwee AKM. 4 booji’uu Ajaji WBO Zoonii Kibba-bahaa dabalee hubachiiseera.
Waraanni Bilisummaa Oromoo tarkaanfii diina irratti fudhatu jabeessee kan itti fufu ta’uu Ajaji WBO Zoonii Kibba-bahaa ibsee, ummatni keenya kan keessaa fi alaa WBO of irratti hirkannoon socho’aa jiru cinaa waan danda’uun akka dhaabbatu yaamicha godhee jira.
Oduu tarkaanfii biraatiin WBOn Godina Bahaa Adoolessa 21, 2015 Baha Harargee Ona Baddannoo bakka araddaa Caffee-bal’inaa jedhamutti ergamaa diinaa ta’uun kan hojii farrummaa ummata keessatti raawwataa ture du’aan adabee jira.
Guyyuma kana jechuun Adoolessa 21, 2015 WBOn humna waraana wayyaanee tarkaanfii ergamaa sirnichaa irratti fudhatame kana haloo ba’uuf sochii irra ture Ona Baddannoo bakka/ganda Boruu jedhamutti rukutuun 3 irraa ajjeesee 5 ol madeessuu akkasumas qawwee AKM. 3 fi qabeenya biroos irraa booji’uu Ajaji WBO Godina Baha Oromiyaa ibsee jira.
Waraanni Bilisummaa Oromoo Godina Baha Oromiyaa keessa sossohu Adoolessa 16, 2015 Baha Harargee Ona Fadis keessaa bakka Bobbaasaa jedhamu kan naannoo Bokkootti argamu mooraa qubsuma waraana Wayyaanee weeraruudhaan tarkaanfii rifachiisaa irratti fudhateen loltoota diinaa 28 ol hojiin ala gochuu fi meeshaalee waraanaa qawwee AK.47 17, rasaasota gosa gara garaa 4000 ol, Boombilee harkaa 23, Hidhannoolee mudhii 27, Raadiyoo Quunnamtii (icom) 2, Mobile (cell phone) 6, kuufama galaa fi mi’oota adda addaa diina irraa booji’uun dantaa qabsoo bilisummaa Oromoof oolchuu gabaasuun keenya ni yaadatama.
Subscribe to: Post Comments (Atom)


text:
Waxabajjiin 15 (June 15th) Waggaa 26ffaan Guyyaa Hundeeffama SBO/Guyyaa Media ABO Kan Bara 2014 Giddu Gala Waajjira H/D ABOtti Haala Ho'aa Ta'een Kabajame
Posted by Madda Walaabuu Press on 6/18/2014
Waxabajjii 15, 2014 | SBO
H/Dn ABO Jaal.Daawud Ibsaa waggaa 26ffaa guyyaa hundeeffama SBOf kan qophaa’e dungoo/shaamaa erga qabsiisanii booda, gootowwan Oromoo fi ilmaan Oromoo bilisummaa, walabummaa fi mirga ummata Oromoof osoo falmanii wareegamaniif yaadannoon sammuu taasifameera.
Miseensi Shanee Gumii Gumii Sabaa ABO fi Dubbi Himaan ABO Jaal.Toleeraa Adabaa ayyaana guyyaa hundeeffama SBO waggaa 26ffaa kana irratti argamanii haasaa godhaniin, baga guyyaa kabajamaa fi seena qabeessa kana waliin geenye jedhaniiru. Jaal.Toleeraan itti fufuun, cunqursaa dhabamsiisuuf, ummata Oromoo walaboomsuu, biyya isaa irratti abbaa taasisuu keessatti ABOn QBO ofitti fudhatee qabsoo eegalee hanga tokko erga deemeen booda, waan itti jiru, akeekni isaa maal akka ta’e, ummatni Oromoo maal keessa akka jiru, maal gochuu akka qabu, akka namaatti qaamaan hunda biratti argamee barsiisuun, dammaqsuun, ijaaruun waan hin danda’amneef, karaa itti ummata isaa bira gahu fala dhahateen, waggaa 26 har’aa SBOn akka banamu murteessuu hubachiisan.
Sagaleen Bilisummaa Oromoo waggoota 26n darban kana keessatti ummata Oromoo barsiisuu, dammaqsuu, odeessa ittiin gahuudhaan qooda olaanaa akka taphate ibsuudhaan, dhimma ummata Oromoo, waan Oromoo ilaaluu fi odeessa isaaf barbaachisu kan ummatichaan gahaa turee fi jiru SBO ta’uus Jaal.Toleeraan addeessaniiru.
Fincila Diddaa Gabrummaa barattootni/dargaggootni/Qeerroo fi ummatni Oromoo gamtaan geggeessaa jiran jala bu’uudhaan gabaasuun ifa baasuu, akkasumas daba, cubbuu fi yakka mootummaan wayyaanee barattootaa fi walii galatti ummata keenya irratti fudhatu dhokatee akka hin hafneef ifa baasuu keessatti qoodni SBOn kennaa jiru guddaa akka ta’ellee Jaal.Toleeraa Adabaa dubbataniiru.
Miseensi Gumii Sabaa ABO Jaal.Atoomsaa Kumsaa ayyaana hundeeffama SBO waggaa 26ffaa kana irratti argamuun isaanis haasaa taasisan keessatti, ABOn akka jaarmayaatti ijaaramee mul’achuun, WBOn ijaaramuu fi SBOn banamuun qaamotni sadan kun walduraa duubaan as bahuun, ummata Oromoo kan duraan dukkana hamaa fi afanfajjii adda addaa keessa ture dhawaataan ifatti baasee, addunyaattillee saba Oromoo akka beeksise ibsaniiru.
Waan SBO of booda deebinee yeroo ilaalluu fi qooda inni kenne yeroo yaadannu haalaan guddaa dha kan jedhan Jaal.Atoomsaan, sabboonummaa fi Oromummaan har’aan tana bakka hundatti dagaagee fi daraaree arginu bu’aa SBO waggaa 26 har’aa ABOn gadhaabee ta’uu addeessaniiru. Yeroo har’aan tana keessatti karaa Internetii, Tv. fi waan adda addaa dabalatee medialeen Oromoo hedduu ta’uu kan mul’isan Jaal. Atoomsaan, kanaafis bu’uurri ykn karaa kan saaqe SBO ta’uu dubbataniiru. Sagalee Bilisummaa Oromoo kana caalaatti jabeessuu fi guddisuun barbaachisaa ta’uulleen tuqaniiru.
Sagalee Bilisummaa Oromoo karaa qabeenyaan, dinagdee fi beekumsa qabaniin, gumaacha adda addaa gochuun kan jiraachisaa turanii fi jiran, miseensota, deggertoota, ummata Oromoo sabboontota ta’uu kan eeran ammoo miseensa Shanee Gumii Gumii Sabaa ABO Jaal. Araarsoo Biqilaa yeroo ta’an, kanneen deggersa gama hundaa SBOf godhan maraa maqaa ABOtiin galateeffataniiru.
Guyyuma kana sabboontuun Oromoo tokko hamilee fi jajjabinaaf akka ta’uuf jechuun asxaa SBO hojjechiisuun baadhaasa SBOf laattee jirti. Ayyaana hundeeffama SBO waggaa 26ffaaWaxabajjii 15ii kan bara 2014 giddu gala Waajjira H/D ABOtti kabajame kana irratti walaloolee dabalatee qophiileen adda addaa guyyicha ilaallatan kan dhihaatan oggaa ta’u, sirni kunis bifa bareedina qabuun milkii fi injifannoon xumuramee jira.
Hordoftoota keenya sirna kabajaa guyyaa hundeeffama SBO waggaa 26ffaa Waxabajjii 15, 2014 giddu gala waajjira H/D ABOtti kabajame kana ilaalchisee gabaasaalee qabnu sagantaalee SBO fuula duraa keessatti akka hordoftan kabajaan isin afeerra.
I.U.Of!!
H/Dn ABO Jaal.Daawud Ibsaa waggaa 26ffaa guyyaa hundeeffama SBOf kan qophaa’e dungoo/shaamaa erga qabsiisanii booda, gootowwan Oromoo fi ilmaan Oromoo bilisummaa, walabummaa fi mirga ummata Oromoof osoo falmanii wareegamaniif yaadannoon sammuu taasifameera.
Miseensi Shanee Gumii Gumii Sabaa ABO fi Dubbi Himaan ABO Jaal.Toleeraa Adabaa ayyaana guyyaa hundeeffama SBO waggaa 26ffaa kana irratti argamanii haasaa godhaniin, baga guyyaa kabajamaa fi seena qabeessa kana waliin geenye jedhaniiru. Jaal.Toleeraan itti fufuun, cunqursaa dhabamsiisuuf, ummata Oromoo walaboomsuu, biyya isaa irratti abbaa taasisuu keessatti ABOn QBO ofitti fudhatee qabsoo eegalee hanga tokko erga deemeen booda, waan itti jiru, akeekni isaa maal akka ta’e, ummatni Oromoo maal keessa akka jiru, maal gochuu akka qabu, akka namaatti qaamaan hunda biratti argamee barsiisuun, dammaqsuun, ijaaruun waan hin danda’amneef, karaa itti ummata isaa bira gahu fala dhahateen, waggaa 26 har’aa SBOn akka banamu murteessuu hubachiisan.
Sagaleen Bilisummaa Oromoo waggoota 26n darban kana keessatti ummata Oromoo barsiisuu, dammaqsuu, odeessa ittiin gahuudhaan qooda olaanaa akka taphate ibsuudhaan, dhimma ummata Oromoo, waan Oromoo ilaaluu fi odeessa isaaf barbaachisu kan ummatichaan gahaa turee fi jiru SBO ta’uus Jaal.Toleeraan addeessaniiru.
Fincila Diddaa Gabrummaa barattootni/dargaggootni/Qeerroo fi ummatni Oromoo gamtaan geggeessaa jiran jala bu’uudhaan gabaasuun ifa baasuu, akkasumas daba, cubbuu fi yakka mootummaan wayyaanee barattootaa fi walii galatti ummata keenya irratti fudhatu dhokatee akka hin hafneef ifa baasuu keessatti qoodni SBOn kennaa jiru guddaa akka ta’ellee Jaal.Toleeraa Adabaa dubbataniiru.
Miseensi Gumii Sabaa ABO Jaal.Atoomsaa Kumsaa ayyaana hundeeffama SBO waggaa 26ffaa kana irratti argamuun isaanis haasaa taasisan keessatti, ABOn akka jaarmayaatti ijaaramee mul’achuun, WBOn ijaaramuu fi SBOn banamuun qaamotni sadan kun walduraa duubaan as bahuun, ummata Oromoo kan duraan dukkana hamaa fi afanfajjii adda addaa keessa ture dhawaataan ifatti baasee, addunyaattillee saba Oromoo akka beeksise ibsaniiru.
Waan SBO of booda deebinee yeroo ilaalluu fi qooda inni kenne yeroo yaadannu haalaan guddaa dha kan jedhan Jaal.Atoomsaan, sabboonummaa fi Oromummaan har’aan tana bakka hundatti dagaagee fi daraaree arginu bu’aa SBO waggaa 26 har’aa ABOn gadhaabee ta’uu addeessaniiru. Yeroo har’aan tana keessatti karaa Internetii, Tv. fi waan adda addaa dabalatee medialeen Oromoo hedduu ta’uu kan mul’isan Jaal. Atoomsaan, kanaafis bu’uurri ykn karaa kan saaqe SBO ta’uu dubbataniiru. Sagalee Bilisummaa Oromoo kana caalaatti jabeessuu fi guddisuun barbaachisaa ta’uulleen tuqaniiru.
Sagalee Bilisummaa Oromoo karaa qabeenyaan, dinagdee fi beekumsa qabaniin, gumaacha adda addaa gochuun kan jiraachisaa turanii fi jiran, miseensota, deggertoota, ummata Oromoo sabboontota ta’uu kan eeran ammoo miseensa Shanee Gumii Gumii Sabaa ABO Jaal. Araarsoo Biqilaa yeroo ta’an, kanneen deggersa gama hundaa SBOf godhan maraa maqaa ABOtiin galateeffataniiru.
Guyyuma kana sabboontuun Oromoo tokko hamilee fi jajjabinaaf akka ta’uuf jechuun asxaa SBO hojjechiisuun baadhaasa SBOf laattee jirti. Ayyaana hundeeffama SBO waggaa 26ffaaWaxabajjii 15ii kan bara 2014 giddu gala Waajjira H/D ABOtti kabajame kana irratti walaloolee dabalatee qophiileen adda addaa guyyicha ilaallatan kan dhihaatan oggaa ta’u, sirni kunis bifa bareedina qabuun milkii fi injifannoon xumuramee jira.
Hordoftoota keenya sirna kabajaa guyyaa hundeeffama SBO waggaa 26ffaa Waxabajjii 15, 2014 giddu gala waajjira H/D ABOtti kabajame kana ilaalchisee gabaasaalee qabnu sagantaalee SBO fuula duraa keessatti akka hordoftan kabajaan isin afeerra.
I.U.Of!!
Subscribe to: Post Comments (Atom)